Suzana Jovanović Arhiva - PRess Serbia | PR PRess team\nSUZANA JOVANOVIĆ PRVI PUT PROGOVORILA O NEDOLASKU LEPE BRENE NA NJENU PROMOCIJU!\nPevačica Suzana Jovanović koja je nedavno promovisala svoj novi album, gostovala je u radijskom izdanju emisije “Sve po spisku sa Škundrićem” koja...\nSaša Popović iskeširao 20.000 evra za Suzanin novi spot!\nSuzana Jovanović odlučila je da se posle 15 godina vrati na muzičku scenu, te je nedavno sa ekipom otputovala u jedan luksuzni hotel u Turskoj kako bi snimila...\nOVO JE ĆERKA SAŠE POPOVIĆA I SUZANE JOVANOVIĆ: Ne voli da se eksponira, a roditelji su posebno ponosni na ovo (FOTO)\nĆerka Saše Popovića i Suzane Jovanović ne voli da se eksponira u medijima, a sada je na društvenim mrežama osvanula njena fotografija i mnogi komentarišu da je...\nSAŠA POPOVIĆ NAPUSTIO GRAND POSLE 22 GODINE!\nSaša Popović je posle 22 godine rada u „Grandu“, prvi put usred sezone snimanja emisija, odlučio da ode na odmor, i to na Maldive. Povod je proslava 24...\nVenčanje Suzane Jovanović i Saše Popovića, koje je održano 1998. godine u Beogradu, bilo je jedno od najglamuroznijih i najvećih u to vreme, o čemu svedoče i...\nSuzana Jovanović otkrila nepoznate detalje iz braka sa Sašom Popovićem: Priznala da proverava muža, zanemećete kada čujete šta kaže o PRELJUBI!\nSuzana Jovanović priznala je da kad god se nađe na Košutnjaku voli da obiđe studio i proveri da li je sve kako treba. Takođe, ona tada iskoriti priliku i da...\nŽena Saše Popovića je dugo krila da ima zdravstvene probleme. Traži pomoć od ruskog naučnika\nSuzana Jovanović je oduvek svoju intimu skrivala od javnosti. Pevačica Suzana Jovanović prisustovala je predavanju genetičara savremenosti, doktora molekularne...\nSuzana Jovanović otvorila dušu\nPevačica Suzana Jovanović otvorila je dušu i ispričala do sada nepoznate detalje iz svog privatnog života. Dok se nije udala za najuticajnijeg čoveka u domaćem...\nSuzana Jovanović o teškom detinjstvu i uslovima života pre slave\nSuzana Jovanović, koja je udata za vlasnika “Granda” Sašu Popovića, otkriva u kakvim je uslovima živela pre nego što se proslavila. Naime, Suzana...\nSaša je bio veliki švaler\nPosle 22 godine braka, Suzana Jovanović i Saša Popović su izgradili takav odnos da imaju bezgranično poverenje jedno u drugo. Budući da je Sale pre braka sa...\nOvako je supruga Saše Popovića izgledala pre 25 godina! (FOTO)\nSuzana Jovanović pevačku karijeru započela je početkom devedesetih godina, a svojom lepotom osvojila je mnoge Pevačica Suzana Jovanović, supruga Saše Popović...\nMezimica Saše Popovića iznenadila je roditelje rođendanskom željom!\nMezimica Saše Popovića i Suzane Jovanović u aprilu će napuniti 18 godina, a roditelje je iznenadila neobičnom rođendanskom željom Ćerka Saše Popovića i Suzane...\nSuzana otkrila kako izgleda kada je Saša Popović nervozan! (VIDEO)\nSuzana Jovanović i njen suprug, Saša Popović, već godinama su u skladnom braku, a Suzana otkriva kako izgleda kada je Popović nervozan, da li je stroga majka...


BEOGRAD: Na Košutnjaku "nikle" dve veštačke stene od 1,2 miliona evra - Slična stena na Alibabi 10.000 dolara | WebTribune\nHome U FOKUSU BEOGRAD: Na Košutnjaku “nikle” dve veštačke stene od 1,2 miliona evra – Slična stena na Alibabi 10.000 dolara\nKompleks od dve veštačke stene za penjanje, na koji je utrošeno čak 1,2 miliona evra otvoren je u Košutnjaku.\nOsim što je ovim objektom građanima oduzet javni prostor, čije korišćenje će od aprila morati da plaćaju, Dejan Jovanovića iz udruženja “Bitka za Košutnjak” podseća za Nova.rs da se radi i o nečemu što je izgrađeno bez adekvatne građevinske dozvole.\nMinistar omladine i sporta Vanja Udovičić otvorio je u ponedeljak kompleks veštačkih stena u Košutnjaku, koji čini jedna takozvana bolder stena, dužine 35 metara i druga, visoka 15 metara, namenjena za težinsko, brzinsko i rekreativno penjanje.\nS obzirom da redakciji Nova.rs nije stigao poziv za otvaranje ovog kompleksa, otišli smo da vidimo kako izgleda, prema rečima Udovičića “sportski objekat jedinstven u ovom delu Evrope, koji će nam omogućiti da promovišemo novu olimpijsku disciplinu i pružimo vrhunske uslove za trening i takmičenja sportskih penjača”.\nNesporno je da bi srpski sportisti trebalo da imaju uslove za treninge, ali nam je i nakon pogleda na ove dve veštačke stene ostalo nejasno zbog čega je na njih potrošeno čak 1,2 miliona evra.\nKako je BIRN ranije pisao, Zavod za sport i medicinu sporta Republike Srbije 26. novembra 2018. godine zaključio je, po pomenutoj ceni, ugovor o izgradnji ovog objekta sa konzorcijumom koji čine dve srpske firme – Eurodomus i PZ Operativa – i bugarska kompanija “Voltopia”.\nPoređenja radi, slična veštačka stena na Alibabi košta 200 dolara po kvadratnom metru ili 10.000 dolara po komadu. Iako je na Košutnjaku reč o sertifikovanim stenama, neverovatno je da one koštaju čak 60 puta više od dve najskuplje stene na Alibabi.\nNakon sklapanja ugovora, izgradnja je započeta krajem februara 2019. godine i to u beogradskom parku prirode koji se nalazi pod zaštitom države.\n“Bitka za Košutnjak”: Građani se bore sa brojnim nepravilnostima koje prate izgradnju\n“Opština Čukarica je prvo odbila da Republičkom zavodu za sport izda rešenje po kom nije potrebna građevinska dozvola, jer se radi o manjem objektu, poput mobilnog kioska za kokice”, priča Jovanović za Nova.rs. Dnevni list “Danas” je prošle godine izneo detalje obaveštenja o odbijanju i naveo da je u njega imao uvid.\nUprokos tome, gadnja je, podseća, nastavljena.\n“To je dozvola za nešto između šupe i kioska za kokice. Pritom je naloženo da posle tri godine objekat mora da se ukloni i sve vrati u prvobitno stanje.”\nDa novi kompleks ne liči na nešto što je privremeno postavljeno u Košutnjaku uverili su se i reporteri Nova.rs prilikom njegovog obilaska – ali samo do žičane ograde.\nNa vratima na je rečeno da možemo kao građani da uđemo ako želimo rekreativno da se penjemo na stenu, što će sve do aprila biti besplatno, ali je ulazak radi snimanja i fotografisanja zabranjen.\nDakle, osim toga što je ovaj deo Košutnjaka, koji je nekad bio dostupan svim građanima, sada ograđen i na konstrukciju objekata u tom prostoru potrošeno 1,2 miliona od novca istih tih građana, već će im se od aprila ulazak u taj prostor i naplaćivati – 400 dinara po osobi. Besplatan ulaz će biti moguć od sad pa sve do kraja zime, dakle u periodu u kom će zbog loših vremenskih uslova korišćenje stene najčešće biti nemoguće.


RTV5 :: Politika :: Dinkić: Šoškić nije dobro radio svoj posao (video) RTV5\n| Dinkić: Šoškić nije dobro radio svoj posao (video)\nDinkić: Šoškić nije dobro radio svoj posao (video)\nLider Ujedinjenih regiona Srbije Mladjan Dinkić izjavio je danas da smatra da guverner Narodne banke Srbije Dejan Šoškić nije dobro radio svoj posao, ali da se zalaže za nezavisnost centralne banke.\nDinkić je novirima u Skupštini Srbije rekao da je najveći propust Šoškića "nedopustiva aljkavost u kontoli banaka i politička poslušnost". Guverner NBS je, prema rečima Dinkića, bez obira na saznanja o dubiozama u Agrobanci, Privrednoj banci Beograd i Razvojnoj banci Vojvodine "zažmurio da se tokom kampanje ne bi zamerio Demokratskoj stranci i Borisu Tadiću". Dinkić je kazao da neke informacije govore da su te banke dubioze napravile tako što su "odobravale političke kredite odredjenim privatnim tajkunskim firmama" koje su, kako je naveo, bile prijatelji stranke na vlasti i tako bile štićene. "Da sam ja na njegovom mestu, ja bih sam dao ostavku", rekao je Dinkić koji je kandidat za ministra finansija i privrede u novoj vladi Srbije. Upitan da li bi funkcionerka Srpske napredne stranke Jorgovanka Tabaković bila dobar guverner, Dinkić je rekao da je za tu funkciju dobar svako ko je sposoban da napravi dobar tim. On je ocenio da su sadašnjem rukovodstvu NBS "najmanje dva nestručna i nesposobna viceguvernera", precizirajući da ne misli da Dianu Dragutinović i Anu Gligorijević. Dinkcih je kazao da svi koji govore o eventualnoj politizaciji procesa izbora guvernara treba da se zapitaju zašto je bivši guverner Radovan Jelašić "svojevremeno od strane Borisa Tadića neteran da ode iz NBS, iako je bio džentlmen i rekao da je dobrovoljno dao ostavku". "Neka Šoškić bude makar približno džentlmen, kao što je bio Jelašić", rekao je Dinkić.\nDodao je i da je država u velikom minusu i da para za penzije i plate zaposlenih u javnom sektoru ima samo do avgusta. Zato će, rekao je, Dinkić, država prvih nekoliko meseci nove vlasti morati da se zadužuje.


Pusti Vrbas neka teče | Center for Environment\nPusti Vrbas neka teče (2004-2006.)\nBorba protiv uništavanja rijeke Vrbas traje duže od decenije. Na inicijativu Centra za životnu sredinu, 2004. godine je oformljena Koalicija za Vrbas koja je okupila 36 udruženja sa ciljem borbe protiv gradnje novih hidroelektrana na ovoj rijeci.\nBorba, u koju su se uključila brojna udruženja ujedinjena u Koaliciju za Vrbas, počela je kada je Vlada Republike Srpske sa “HES Vrbas” potpisala ugovor o koncesiji vrijedan 165 miliona evra za izgradnju i korištenje dvije hidroelektrane u kanjonu rijeke Vrbas, HE “Krupa” i HE “Banja Luka-Niska”.\nGodine 2005. Koalicija je sakupila preko 17 000 potpisa građana koji su rekli „ne“ hidroelektranama na Vrbasu, nakon čega je Skupština grada Banjaluke dala negativno mišljenje o tadašnjem projektu. Kampanja “Pusti Vrbas neka teče” je prva javna kampanja te veličine koju je vodio Centar za životnu sredinu i prva velika pobjeda. Ovom pobjedom je Koalicija sačuvala Vrbas, te dala vjetar u leđa drugim inicijativama koje su se borile protiv planiranih velikih hidroelektrana na Drini i Neretvi. Članice Koalicije su u godinama koje su slijedile bavljenjem ribolovnim i avanturističkim turizmom Banjaluku i Vrbas postavile na svjetsku mapu turističkih destinacija.\nNovi planovi za izgradnju hidroelektrana na Vrbasu, pojavljuju se ponovo 2017. godine. Projektom HE Krupa niska (14 MW) predviđena je izgradnja brane od 18 – 20 metara i premještanje magistralnog puta od mosta u Krminama do hidroelektrane „Bočac 2“ u dužini od 10 kilometara sa lijeve na desnu obalu Vrbasa.\nTokom javne rasprave koja je održana u prostorijama mjesne zajednice Krupa na Vrbasu, predstavnici Centra za životnu sredinu ističu da je projekat “štetan za grad Banjaluku, RS i BiH”, te da bi izgradnja bilo kakve brane u tom dijelu Vrbasa, dovela do pogoršanja kvaliteta vode i ugrozila snabdijevanje građana Banjaluke vodom.\nOsim toga, došlo bi do ugrožavanja mladice, vrste koja je jedna od najznačajnijih i najugroženijih ribljih vrsta i endem dunavskog sliva.\nMještani Krupe na Vrbasu su se takođe izjasnili o tom pitanju i izrazili svoje nezadovoljstvo planiranom izgradnjom hidroelektrane. Oni su na javnoj raspravi naveli da nemaju nikakvu korist od hidroelektrana „Bočac 1“ i „Bočac 2“, pa tako neće imati korist ni od ove hidroelektrane, već samo štetu. Kategorično su istakli da neće dati svoje zemljište za potrebe izgradnje hidroelektrane.\nU junu 2018. godine, Savjet mjesne zajednice Krupa na Vrbasu se izjašnjavao o pitanju planirane hidroelektrane “Krupa niska” na rijeci Vrbas, te su se sa šest od sedam glasova zvanično izjasnili protiv ovog projekta.\nKonačno, u novembru iste godine, gradonačelnik Banjaluke Igor Radojičić na sastanku sa predstavnicima Koalicije za Vrbas saopštava da Grad Banjaluka ne prihvata inicijativu resornog ministarstva za izgradnju hidroelektrane “Krupa niska”.\n„Očekujemo da u narednom periodu i republičke institucije prihvate ovakav jasan stav Banjaluke odnosno da ne nastave sa procedurom za izgradnju hidroelektrana na Vrbasu. Kao Koalicija za Vrbas okupljamo najaktivnija udruženja na teritoriji grada i imamo vrlo jasan stav da ne postoji mogućnost za izgradnju novih hidroelektrana na Vrbasu. Hidroelektrane su štetne i po prirodu i po ljude, ekonomski nisu isplative, predstavljaju zastarjelu tehnologiju i sa više aspekata ugrožavaju kvalitet života u gradu!“\n„Mi smo od samog početka u Koaliciji za Vrbas i imamo stav da se na ovoj rijeci ne smiju graditi hidroelektrane i to ne samo zbog kajaka kao sporta. Svi građani Banjaluke i oni koji žive uz rijeke su protiv toga“,\nNikola Stanković, direktor Kajak- kanu kluba Vrbas


OCCRP se povlači iz Rusije nakon optužbi da je „strana agentura” – Zavera\nProjekat za izveštavanje o organizovanom kriminalu i korupciji (OCCRP) prestaje sa svim aktivnostima u Rusiji, navodi se u saopštenju ove organizacije od 15. septembra. Suosnivač OCCRP-a Dru Salivan kaže da njihovo izveštavanje iz Rusije sada može doneti „više štete nego koristi lokalnim novinarima“.\n„To ne znači da ćemo prestati da pišemo o visokoj korupciji u ovoj zemlji. Jednostavno, shvatili smo da će vlada, kao i uvek, kazniti svoje građane zbog saradnje sa nama.” OCCRP kaže da je pozvao osoblje sa boravištem u Rusiji da se preseli u inostranstvo i nastavi da radi za njih. Organizacija takođe nudi otpremnine i pomoć pri pronalaženju novog posla svim radnicima koji žele da ostanu u Rusiji.\nDan pre ovog saopštenja, OCCRP je zajedno sa iStories objavio istraživački tekst o navodnoj „saputnici“ ruskog ministra spoljnih poslova Sergeja Lavrova. Kao konzorcijum istraživačkih centara, medija i novinara koji deluju u istočnoj Evropi, na Kavkazu, u centralnoj Aziji i Centralnoj Americi, Projekat je osnovan je 2006.\nGrupa je najpoznatija po istraživanju „Panamskih papira“, tj. procurelih finansijskih dokumenata koji su objavljeni 2016, na temu ofšor kompanija povezanih sa političarima poput ukrajinskog predsednika Petra Porošenka, predsednika Azerbejdžana Iljama Alijeva i prijatelja Vladimira Putina. U leto 2021, rusko Ministarstvo pravde označilo je nekoliko novinara OCCRP-a zaposlenih u Rusiji kao „strane agente“.\n(meduza.io-ZTP, foto: Natalia Kolesnikova/AFP/Getty)\nTagovi:Rusija, agenti, ministar, korupcija, novinari, optužba, povlačenje, zaposleni, strani, organizacija, OCCRP, istraživački


Datum: 11. to 14. oktobra\nWe are the FUTURE of IT je studentska IT konferencija koja se ove godine održava po četvrti put na Zlatiboru, od 11. do 14. oktobra.\nCilj projekta je, objašnjavaju organizatori, da okupi studente IT sektora sa svih fakulteta u Srbiji radi razmene informacija i iskustava različitim načinima pristupa i rešavanja konkretnih problema u oblasti informacionih tehnologija, upoznavanja sa načinom rada i poslovanjem IT kompanija u Srbiji, sticanja novih znanja i veština, ostvarivanja ličnog kontakta i upoznavanja sa ljudima iz privrede, kao i uspostavljanja trajnog profesionalnog kontakta i buduće očekivane saradnje.\nDogađaj je realizovan kroz četiri dana, koja su ispunjena predavanjima, radionicama, panel diskusijama i raznim aktivacijama kao što su kvizovi i takmičenja, kao i aktuelnim sajmom na kom studenti imaju priliku da dođu u neposredan kontakt sa predstavnicima kompanija na njihovim štandovima. Kroz celodnevni program, stručni predstavnici kompanija svojim znanjem i iskustvom daju priliku studentima da steknu nova znanja, individualno napreduju i stručno se usavrše.\nKonferencija je nastala kao odgovor na potrebe studenata Fakulteta tehničkih nauka u Novom Sadu da se upoznaju sa IT industrijom. Od tada, na ovom događaju okupljeno je više od 1.000 studenata, kao i veliki broj kompanija sa ciljem održavanja IT zajednice fokusirane na razmeni profesionalnih znanja i iskustava.\nPrijave na konferenciju su dostupne putem linka, a više o događaju i ostalim aktivnostima možete pogledati putem društvenih mreža ove organizacije.\n28. oktobra u 18:00 Online\nSchneider Electric razvojni centar organizuje online meetup\n2. novembra u 18:00 Online\nInvestiranje na berzi sa Radetom Rakočevićem\n1. to 7. novembra Online\n22. to 26. novembra Online\nTreći HR Week


14/10/2016 | 13:16\nU Poreskoj upravi za EurAktiv je rečeno da su “počele aktivnosti na utvrđivanju visine paušalnog prihoda i donošenju rešenja i doprinosa”.\nNavedeno je da će do donošenja nove uredbe visina prihoda, porez, kao i doprinosi za socijalno osiguranje paušalaca biti utvrđivanji u skladu sa sadašnjom uredbom o paušalnom porezu.\nKako je objašnjeno, početkom oktobra toj instituciji je “omogućena informatička podrška” za utvrđivanje visine paušalnog prihoda, poreskih rešenja i doprinosa i donošenje rešenja za 2015. i 2016. godinu.\nRešenja će biti prvo izdavana poreskim obveznicima koji su počeli samostalnu delatnost i koji su ođavili delatnost prošle ili ove godine, pošto obveznici koji su ranije počeli delatnost mogu da plaćaju porez po poslednjem rešenju koje se dobili.\nSadašnja Uredba o bližim uslovima, kriterijumima i elementima za paušalno oporezivanje obveznika poreza na prihode od samostalne delatnosti doneta je u decembru 2014. godine.\nIz Ministarstva finansija nije EurAktivu dostavljen odgovor na pitanje kada će biti menjana uredba i kakve su izmene planirane, kao ni podaci o godišnjem prihodu od tog poreza.\nPreduzetnici koji paušalno plaćaju porez, poslednji put su dobili rešenje za 2014. godinu na osnovu koga plaćaju porez do dobijanja novog rešenja, dok oni koji su prijavili samostalnu delatnost tokom 2015. i 2016. nemaju poresko rešenje po kome bi plaćali akontaciju.\nDirektor Mreže za poslovnu podršku Dragoljub Rajić je rekao da su poreski obveznici prinuđeni da napamet odvajaju iznose i plaćaju, a da kada rešenja stignu sa zakašnjenjem problem predstavljaju iznosi koji su se u međuvremenu nagomilali.\n“Za nekoga ko radi sam ili ima malu firmu sa dva, tri zaposlena, to je ogromno opterećenje jer je teško akumalirati novac”, rekao je on za EurAktiv.\nOn je istakao da čak i ako preduzetnici plate veći iznos od pretpostavljenog ne mogu uvek dobiti potvrdu da su izmirili porez, na osnovu koje ostvaruju svoja prava, poput zdravstvenog osiguranja.\nRajić je rekao da je praksa u zemljama EU i regionu drugačija, odnosno da obveznik nije dužan da plaća porez bez rešenja, dok je u Srbiji u obavezi da nastave da plaćaju po starom rešenju.\nPredsednik Unije poslodavaca Srbije Nebojša Atanacković je rekao za EurAktiv da to udruženje insistira na promenama koje bi bile predvidiljive za poslodavce i ocenio da i država treba da snosi posledice kao i poreski obveznik.\n“Neophodno je da dođe vreme kada će država i obveznici biti ravnopravni, da država plaća za greške kao i obaveznik”, rekao je on i podsetio da obveznik, ako plati manji iznos poreza, očekuju sankcije i kamate, dok država, ako obveznik uplati više, nije obavezna da plati kamate.\nAtanacković i Rajić su ocenili da u osnovni problem leži u zastareloj organizaciji Poreske uprave koja nema kvalitetne informacione sisteme i mora se modernizovati.\nPravo na paušalno oporezivanje mogu da ostvare preduzetnici koje nisu u mogućnosti da vode poslovne knjige ili im to otežava poslovanje, pa se obraćaju Poreskoj upravi sa molbom da im ona paušalno odredi iznos poreza na prihode od samostalne delatnosti.\nZahtev za paušalno oporezivanje predaje se do 30. novembra tekuće za narednu godinu ili 15 dana od dana upisa kod Agencije za privredne registre, ako tek preduzeće počinje sa radom.\nPoreska uprava treba da donese rešenje u roku od 30 dana.\nU Poreskoj upravi nisu mogli da dostave EurAktivu podatke o broju obveznika koji plaćaju paušalno porez u Srbiji i o prihodima od tog poreza.\nProcenjuje se da u Srbiji ima oko 250.000 paušalaca i da prihodi od tog poreza iznose više od pola milijarde evra.\nPočeo biznis forum Srbija – Albanija: “Na redu je jačanje privredne saradnje”\n12/02/2021 | 14:46


Odgovor Šojgua Americi: Kopneni „kalibri“ i supersonične rakete - Sputnjik Srbija\n11:21 13 Avgust 2020\n09:55 05.02.2019 (osveženo 10:24 05.02.2019) Preuzmite kraći link\nKopnena varijanta kompleksa „kalibar“ morskog baziranja sa krstarećom raketom dugog dometa treba da bude napravljena u toku 2019/2020. godine, saopštio je ruski ministar odbrane Sergej Šojgu. U istom periodu će biti napravljen i kopneni kompleks sa supersoničnom raketom dugog dometa.\n„Generalštab je predstavio vrhovnom komandantu spisak događaja koje je on odobrio. Tokom 2019/2020. godine bi trebalo da napravimo kopnenu varijantu kompleksa ’kalibar‘ morskog baziranja sa krstarećim raketama dugog dometa, koji se dobro pokazao u Siriji. U istom roku nam predstoji izgradnja raketnog kompleksa sa supersoničnom raketom velikog dometa“, izjavio je Šojgu na sednici Ministarstva odbrane. Prema rečima Šojgua, ove mere se realizuju pošto su SAD 2. februara izašle iz Sporazuma o likvidaciji raketa srednjeg i kratkog dometa.\n„U isto vreme oni aktivno rade na izgradnji raketa kopnenog baziranja dometa većeg od 500 kilometara, koji izlazi iz okvira dogovorenih ograničenja. U vezi s tim, predsednik Rusije je dao zadatak ministarstvu odbrane da odgovore istom merom“, rekao je Šojgu.\nPrema rečima ministra, „korišćenje raketa morskog i vazdušnog baziranja na zemlji omogućiće da se značajno smanji rok proizvodnje novog raketnog oružja i troškovi“.\n„Osim toga, važno je povećati domet kopnenih raketnih kompleksa na kojima se trenutno radi“, naglasio je on.


Mavrić: Protiv uzurpatora funkcija i aktera pravne ujdurme kojom su obrukali Ulcinj, preduzećemo zakonom dozvoljena sredstva - Ulcinj info\nNa jučerašnjoj nelegitimnoj i nezakonitoj sjednici viđene su scene koje predstavljaju samo kulminaciju svih brojnih nepočinstava novoformirane koalicije. Njihova nedjela u kontinuitetu traju još od događaja na sami izborni dan, afere kupovine glasova u susret ponavljaju izbora na jednom biračkom mjestu, pa sve do opstrukcija, povrede Poslovnika, Statuta i zakona tokom održavanja Prve sjednice Skupštine opštine Ulcinj.\nSvojim bahatim odnosom grupa odbornika, koja je očigledno na sve spremna ne bi li preuzela upravljanje našim gradom, gazi sve pozitivno pravne norme ne mareći da time ozbiljno urušava pravni poredak naše države.\nNaime, kako su tokom zasijedanja podnijete dvije kandidature za predsjednika lokalnog parlamenta, najstariji odbornik, koji je juče predsjedavao prekinuo je jučerašnju sjednicu i zakazao sastanak odborničkih klubova za ponedjeljak, što je u potpunosti u skladu sa Statutom Opštine Ulcinj. Međutim, nakon toga, predsjedavanje sjednicom van svake procedure preuzima odbornik Genci Nimanbegu. On sa te pozicije koju je nelegalno uzurpirao nastavlja sjednicu na kojoj se bira predsjednik Skupštine i predsjednik Opštine?!\nPodrazumijeva se da su usljed nelegalnog nastavka sjednice i njenog vođenja od strane nelegitimnog „predsjedavajućeg“, sve donesene odluke, apsolutno nezakonite i u suprotnosti sa Statutom i Poslovnikom Opštine Ulcinj.\nOvim činom Nimanbegu i svih devetnaest odbornika prekoračili su svoja ovlašćenja i počinili krivično djelo iz člana 416. stav 1 Krivičnog zakonika Crne Gore za koje je nadležno Specijalno državno tužilaštvo.\nDemokratska partija socijalista kao državotvorna partija i društveno odgovoran subjekt, svim pravnim sredstvima će štiti pravni poredak, integritet Crne Gore i interese svih njenih građana. Stoga, kako smo to već najavili, pokrenućemo postupak pred Upravnim sudom povodom svih nezakonitih radnji na pomenutoj sjednici. Protiv aktera ove ujdurme preduzećemo zakonom dozvoljena sredstva.\ndr Haki Mavrić, odbornik DPS-a u SO Ulcinj


Služba za odnose sa javnošću Al Dahre saopštila je da stoka na farmama PKB-a nije iscrpljena i da je normalno da postoji određeni broj uginuća te da se to dešava i na svim farmama u svetu.\nPrethodnih dana pojavili su se snimci koje su su objavili mediji, a na kojima se vide neuhranjene krave koje se gaje na imanju Al Dahre, koja je 2018. kupila PKB.\n“Sasvim je normalno da na 17.000 životinja ima određeni broj bolesne stoke i uginuća”, navela je ta služba na pitanja agencije Beta, upućena direktoru Dušanu Radičeviću, povodom informacije u medijima da se krave muzu četiri puta dnevno i da zbog iscrpljenosti umiru, da javnost sumnja da će se ugasiti stočarska proizvodnja i da firma posluje sa gubitkom.\n“Dešava se na svim farmama u svetu”\nU odgovoru se ističe da se uginuća koja se “dešavaju na farmama Al Dahre, dešavaju i na svim farmama u svetu”.\nNa pitanje koliko je Al Dahra, od preuzimanja PKB-a, ugasila farmi krava, sa koliko grla i zbog čega, navedeno je da je “prozvodnja mleka kao i svaka druga proizvodnja”.\n“Jedina, možemo je nazavati specificnost, je u tome što su u ovom slučaju osnovna sredstva koja se koriste za proizvodnju krave. U tom smislu se biraju najefikasnije. U momentu kupovine osnovnih sredstava PKB-a, preuzete su i krave lošeg kvaliteta. Iz tog razloga je Al Dahra uvezla veći broj krava kako bi popravila genetiku”, navodi se u odgovoru kompanije.\nČetiri muže su uvedene, kako tvrdi u kompaniji, kako bi se podigla “efikasnost”.\n“To nije ništa neubičajeno, tako se radi na svim kontinentima”, objasnila je Služba za odnose s javnošću, bez preciznih podataka o tome da li je smanjen stočni fond.\nNavodi o gašenju proizvodnje zluradi\nNa pitanje da li Al Dahra planira da potpuno ugasi stočarsku proizvodnju i bavi se preradom deteline lucerke, navedeno je da su komentari o gašenju stočarske proizvodnje, koji su se poslednjih dana pojavili u medijima, “apsolutno zluradi”.\n“Tako nešto nikada nije izgovorio menadžment kompanije, a što je još važnije, to se uopšte ne razmatra. Al Dahra će nastaviti da se bavi stočarstvom, odnosno proizvodnjom mleka. Prerada lucerke je dodatni posao kojim će se Al Dahra baviti, što će posledično podići potencijal kompanije. Pored toga, namera nam je da kroz kooperaciju u čitav lanac uključimo i farmere koji nas okružuju”, naveli su u Al Dahri.\nNa pitanje sa kolikim gubitkom posluje Al Dahra od preuzimanja kombinata pre tri godine, Služba za odnose sa javnošću je navela da “neto rezultat nije jedino merilo poslovanja jedne kompanije, pre svega imajući u vidu u kakvom je stanju preuzela imovinu u momentu kupovine i da nasledjena tehnologija nije bila u skladu sa najnovijim trendovima, kao i da velike investicije tek treba da daju rezultat”.\n“PKB je u 2018.godini napravio gubitak od 22.671.359.000 dinara, dok je Al Dahra u 2019. napravila gubitak od 1.671.626.000 dinara. U 2020.godini je napravljen gubitak od 838.313.000 dinara. Smatramo da brojevi najbolje govore o tome kako se radi u Al Dahri, odnosno da je trend više nego očigledan i verujemo da ćemo uz sve investicije koje smo realizovali u poslednje dve godine, kao i sa onima koje nameravamo da sprovedemo, uskoro preći u zonu profita”, navodi se u odgovorima kompanije.\nAl Dahra je na pitanje o platama navela da “zarade zaposlenih ne iznosi u javnost”, kao i da je kompanija na zahtev sindikata za početak pregovora o kolektivnom ugovoru odgovorila “pozitivno”.


Tanjug 8. maja 2021. 07:50\nKAIRO – Palestinski predsednik Mahmud Abas zatražio je održavanje sednice Saveta bezbednosti UN povodom situacije u istočnom Jerusalimu i sukoba Palestinaca sa izraelskom policijom u mesecu Ramazana.\n„Zadužio sam palestinskog predstavnika u UN Rijada Masura da inicira sednicu SB UN kako bi bile donete relevantne odluke povodom situacije u Jerusalmu. Pozivam međunarodnu zajednicu da preuzme punu odgovornost i zaustavi agresiju protiv našeg naroda i naših svetinja“, poručio je Abas, prenosi TAŠ.\nAbas je zadužio ministra spoljnih poslova Rijada Al Malikija da uputi apel Arapskoj ligi, Organizaciji za saradnju islamskih država i Savetu UN za ljudska prava da „preduzmu neophodne mere za odbranu Jerusalima i da zaštite Palestince i njihove svetinje“.\nU sinoćnjim sukobima izrealske policije i Palestinaca u Jerusalimu povređena su 163 Palestinca i šest policajaca, a najviše povrđenih bilo je kod džamije Al Aksa, gde su Palestinci gađali kamenicama izraelsku policiju koja je odgovorila gumenim mescima i suzavcem, javio je ranije BBC.\nSukobi kod jerusalimske džamije Al Aksa posledica su višednevnih tenzija i pogibije dvojice Palestinaca nakon što su izraelske snage bezbednosti odgovorile na napad iz vatrenog oružja trojice ljudi na izraelsku bazu na okupiranoj Zapadnoj obali, javio je ranije AP.


Predsednik Srbije Aleksandar Vučić poželeo je hrvatskom premijeru Andreju Plenkoviću, koji je testiran pozitivno na koronavirus, brz oporavak i dobro zdravlje. „Želim Vam dobro zdravlje i brz oporavak”, poručio je predsednik Srbije na zvaničnom tviter nalogu, prenosi Tanjug.\n23.10.2020 u 19:00\nNastavak svađe Milanovića i Plenkovića – od lažne anemije do kore od banane\nZAGREB – Predsednik Vlade Hrvatske Andrej Plenković odgovorio je danas na optužbe predsednika države Zorana Milanovića rekavši da je na današnjoj konferenciji za novinare izneo niz laži. „Ponovo se vidi teški kompleks poraza na parlamentarnim izborima 2016. Njegov ton prema meni je ponovo bio potcenjivački, a osim toga je izneo niz laži i neistina”, rekao je Plenković na konferenciji za novinare koju je sazvao samo sat pošto je Milanović završio svoje obraćanje medijima. Milanović je na toj konferenciji za novinare rekao da je sazvao da bi reagovao na Plenkovićeve optužbe da je on odgovaran za govor mržnje i radikalizaciju društva zbog izjava 2016. Kao i da su te izjave dovele do nedavnog oružanog napada ispred Vlade. Predsednik države je, između ostalog, rekao da je Plenković bio\n26.08.2020 u 22:20\nPlenković: Učešće manjina u vladi je poruka evropskih vrednosti\nZAGREB - Učešće nacionalnih manjina u hrvatskoj vladi poruka je evropskih i univerzalnih vrednosti zemljama u okruženju, izjavio je premijer Andrej Plenković u razgovoru s diplomatama u Banskim dvorima. Tom prilikom ocenio je da nacionalne manjine, participirajući u vlasti, mogu dodatno da realizuju prioritete koji će poboljšati živote njihovih pripadnika, prenosi Hina. On je dodao da je na tom tragu tokom meseca poslato nekoliko važnih poruka, poput onih na 25. godišnjici Oluje gde smo se, kako je kazao, „prisetili hrvatskih žrtava, ali i izrazili pijetet prema žrtvama srpske i drugih nacionalnosti”, ali i poruka koje su u utorak na obeležavanju zločina nad srpskim civilima u Gruborima poslali potpredsednici vlade Tomo Medved i Boris Milošević. „To nije samo poruka unutar\n23.08.2020 u 16:28\nPlenković na Golom otoku odao počast žrtvama totalitarnih režima\nGOLI OTOK - Povodom Evropskog dana sećanja na žrtve svih totalitarnih i autoritarnih režima hrvatski premijer Andrej Plenković položio je danas venac kod Vladine spomen ploče na Golom otoku i zapalio sveću kod spomen krsta i naglasio da je važno negovati kulturu sećanja. Spomen ploča Vlade podignuta je u znak sećanja na žrtve komunističkog režima stradale na Golom otoku i u sećanje na žrtve svih totalitarnih i autoritarnih režima. Plenković je naglasio da je važno da se neguje kultura sećanja i da bez istine nema ni svesti ni poštovanja prema žrtvama ni na kraju pomirenja u kontekstu svakog evropskog naroda, pa tako i hrvatskog, prenosi agencija Hina. „Povodom Evropskog dan sećanja na žrtve totalitarnih i autoritarnih sistema danas smo na Golom otoku da bismo odali počast, u ovom\n05.08.2020 u 11:32\nPlenković o „velikodušnosti pobednika” i ruci pomirenja\nKNIN – Hrvatski premijer Andrej Plenković istakao je danas u Kninu da je važno da Srbi ne vide u „Oluji” samo egzodus svog naroda, već završetak rata koji je stvorio uslove za njihov povratak. Plenković je, na obeležavanju „Oluje”, obraćanje počeo sa „Hrvati i Hrvatice...„, Knin je nazvao kolevkom hrvatske državnosti, a Oluju završnom operacijom kojom je onemogućena „sudbina Srebrenice” i konačno oslobođena Hrvatska u ratu koji joj je, kaže, bio nametnut. Plenković je rekao da Hrvatska koja je pobedila, žali zbog svih stradanja, posebno civila, ne samo Hrvata, već posebno i Srba, naglasivši da legitimno pravo na odbranu ne može biti opravdanje za zločine, a da od Srba očekuje da jasno osude zločine prema pripadnicima hrvatskog naroda. Rekao je da su brojni ratni zločini počinjeni na\n22.04.2020 u 09:48\nĐukanović uputio podršku Hrvatskoj i Plenkoviću\nPODGORICA – Predsednik Crne Gore Milo Đukanović uputio je punu podršku Hrvatskoj u njenim nastojanjima da zadrži pažnju Evropske unije (EU) na pitanjima evropeizacije Zapadnog Balkana. „Podrška i premijeru Hrvatske Andreju Plenkoviću u naporima da osmisli realizaciju ideje održavanja ranije planiranog Zagreb samita u prilagođenoj formi zbog poznate situacije uzrokovane koronavirusom”, napisao je Đukanović na svom tviter nalogu, preneo je Tanjug.\n01.12.2020 u 16:00\n„Crveno-beli” utisak bolji od rezultata\n01.12.2020 u 15:55\nMisteriozno ubistvo u Donjem Dušniku kod Gadžinog hana\n01.12.2020 u 15:34\nDarku Tasiću prepolovljena kazna


Evo koji automobili su najtraženiji u Evropi – The PRESTIGE\nAutomobil 18.06.2017. automobili, evropska unija\nEvropsko tržište automobila zabilježilo je u maju snažan rast, pri čemu se registracija novih automobila gotovo vratila na nivoe od prije krize\n– U maju 2017. godine, registracija putničkih automobila širom EU je porasla za 7,6 odsto na 1,38 miliona jedinica. Taj rezultat je blizu nivoa iz maja 2007.godine, nakon čega je ekonomska kriza pogodila automobilsku industriju – navodi se u saopštenju Asocijacije evropskih proizvođača automobila (ACEA), a prenosi agencija Frans pres.\nSa izuzetkom Velike Britanije, gdje je registracija novih vozila pala za 8,5 odsto, ostala vodeća evropska tržišta su prošlog mjeseca ostvarila odlične rezultate.\nProdaja automobila u Njemačkoj je u maju porasla za 12,9 odsto, u Španiji za 11,2 odsto, u Francuskoj za 8,9 odsto, a u Italiji za 8,2 odsto.\nU periodu januar-maj 2017. godine, tražnja za putničkim automobilima je porasla širom EU, uz rast registracije od 5,3 odsto na 6,71 milion jedinica.\nNjemački Folksvagen je ponovo zadržao titulu najvećeg evropskog proizvođača automobila, pri čemu je registracija njegovih automobila marke VW, Audi, Škoda, SEAT i Porše, porasla za 3,2 odsto u prvih pet meseci ove godine.\nFolksvagen sada ima tržišni udio u Evropi od 23,3 odsto.\nProdaja francuskog PSA Pežo Sitroena je u posmatranom periodu porasla za 1,9 odsto, dok je registracija vozila Opela i Vokshola pala za 1,3 odsto, navodi AFP.\nLamborghini predstavio Aventador S


Vučić za Blumberg: Završim posao do 2022. i to je to - 22.12.2017, Sputnik Srbija\nPredsednik Srbije Aleksandar Vučić rekao je za „Blumberg“ da se verovatno neće kandidovati na sledećim predsedničkim izborima 2022. godine. 22.12.2017, Sputnik Srbija\n12:24 22.12.2017 (Osveženo: 12:35 22.12.2017)\nPredsednik Srbije Aleksandar Vučić rekao je za „Blumberg“ da se verovatno neće kandidovati na sledećim predsedničkim izborima 2022. godine.\n„Hoću li biti predsednik 2025. godine? Neću. Skloniću se 99 odsto, a neću se vratiti ni na poziciju premijera. Moja ideja je da završim posao u ovoj kancelariji u naredne četiri i po godine, i to je to“, rekao je Vučić za „Blumberg“, prenosi B 92.\n21 Decembar 2017, 08:52\nKako ističe agencija, „najmoćniji političar u Srbiji“ je rekao i da će svoj predlog za rešenje pitanja Kosova, „najveće prepreke na putu ka EU“, saopštiti do prve polovine aprila.\nKako je rekao, prvo će svoj predlog izneti pred Srbe, a zatim pred međunarodnu zajednicu. Nije želeo da otkriva detalje, ali je naveo da će „od ključne važnosti biti poboljšanje veza sa Albancima“, kao i da će obe strane morati da budu spremne na kompromis.\n„Ovo je jedna od poslednjih prilika da prevaziđemo jedan od najvećih problema u regionu i to zauvek“, rekao je Vučić.\nLider SNS-a je ponovio i da dok je on na mestu predsednika Srbija neće uvoditi sankcije Rusiji, ali da „ne može da garantuje šta će biti posle njega“. Kako je rekao, on obećava da će „pripremiti Srbiju za ulazak u EU do početka sledeće decenije, istovremeno održavajući jake veze sa Rusijom“.


Zvaničnici o zabrani referenduma o Danu RS\nBeta 17. septembra 2016. 18:25\nPredsedavajući Predsedništva Bosne i Hercegovine Bakir Izetbegović izjavio je da bi nepoštovanje današnje odluke Ustavnog suda BIH o zabrani održavanja referenduma o Danu RS bilo nedvosmisleno kršenje Dejtonskog sporazuma i krivično delo.\n„Nadam se da ce Dodik odustati od referenduma, jer posle odluke Ustavnog suda o uvodjenju privremene mere, nastavak aktivnosti na organizaciji referenduma predstavlja nedvosmisleno kršenje Dejtonskog mirovnog sporazuma i krivično djelo suprotstavljanja odlukama Ustavnog suda BiH, koje može biti sankcionisano Krivičnim zakonom BiH”, preneli su sarajevski mediji izjavu predsedavajućeg Predsedništva BiH.\nPredsednik Republike Srpske Milorad Dodik već je izjavio da referendum o Danu RS neće bitio odložen zbog doluke Ustavnog suda BiH da zabrani njegovo održavanje, pozvavši gradjane ovog bh. entiteta da 25. septembra izadju na referendum.\nKomentarišući izjavu srpskog člana Predsedništva BiH Mladena Ivanića, koji je u petak ocenio da bi se u BiH “moglo svašta desiti” ako Ustavni sud BiH ne uvaži zahteve RS u vezi sa Danom Republike, Izetbegović je kazao da ga “čudi takva reakcija Ivanića, kojom se preti svima onima koji se usudjuju da se suprotstave diskriminaciji”.\nHrvatski član Predsedništva BiH Dragan Čović je posle odluke Ustavnog suda izjavio da “ne bi bilo dobro stvarati političke tenzije oko nečega što ne zaslužuje bilo kakvu političku tenziju”.\n“Ko smo mi ili ko sam ja da komentarišemo odluku institucije!? Ako bi se počelo da se to radi na takav način, dobićemo anarhiju, a anarhija nam ne treba“, istakao je on.\nPotpredsednik Srpske demokratske stranke (SDS) Ognjen Tadić je rekao da se posle odluke Ustavnog suda BiH o zabrani referenduma o Danu Republike Srpske može očekivati „ogroman otpor” gradjana tog entiteta prema takvoj odluci.\n„Ustavni sud Bosne i Hercegovine ostao je dosledan svojoj nedoslednosti kada je u pitanju zaštita ustavnosti Bosne i Hercegovine i ponovo je zloubotrebio pravila da donese još jednu političku odluku“, kazao je Tadić.\nOn je ocenio da će biti velikog otpora u Narodnoj skupštini RS prema odluci Ustavnog suda, kao i medju gradjanima.\n„Sada zaista nije realno očekivati da Narodna skupština RS odustane od referenduma i verovatno se može očekivati ogroman otpor gradjana Republike Srpske“, zaključio je Tadić.\nUstavni sud Bosne i Hercegovine danas je doneo odluku kojom se zabranjuje održavanje referenduma u Republici Srpskoj, istovremeno odbivši zahtev Narodne skupštine da preispita svoju raniju odluku o neustavnosti 9. januara kao Dana Republike Srpske.


PSG Leskovac osudio napad na Trifunonića, pozivaju građane da im daju svoj potpis - juGmedia\nPSG Leskovac osudio napad na Trifunonića, pozivaju građane da im daju svoj potpis\nPokreta slobodnih građana Leskovac oglasio se putem saopštenja o napadu na lidera ovog Pokreta Sergeja Trifunovića juče oko 14 časova u centru Beograda dok je prikupljao potpise za izlazak na predstojeće parlamentarne izbore.\n“Pokret slobodnih građana Leskovac oštro osuđuje ovakvo ponašanje, kao i svaki vid korišćenja nasilja. Ujedno se i pitamo da li ćemo ikada naučiti da je jedno od temeljnih ljudskih prava demokratskog uređenja sloboda govora, odnosno izražavanja mišljenja? Nasilje prema neistomišljeniku ili protivniku nije odgovor, niti rešenje… i najvažnije od svega, nasilje nije moć”, navodi PSG Leskovac.\nKako da dodaju, ovaj nemili događaj samo je pokazatelj da je Srbija duboko podeljeno društvo, ali da će oni ipak nastaviti dalje njihovu borbu, s još većom željom da stvore svest o tome kako treba da izgleda slobodan narod.\n“Zbog toga vas ovom prilikom pozivamo da nam pružite podršku u vidu potpisa i omogućite izlazak na predstojeće lokalne izbore. Čekamo vas od ponedeljka do petka, između 11 i 19 časova u našim prostorijama, koje se nalaze sa zadnje strane Elu centra, prekoputa Garetove palate, do PWW-a”, dodaje PSG Leskovac.\nDeo stanovnika na desnoj obali reke Vlasine u sredu bez struje\nOtvaraju se dečje igraonice u Vranju\nStarica skočila kroz prozor sa solitera\nNišlijka stara 83 godine izvršila je samoubistvo jutros oko 8.40 časova skokom iz stana u soliteru u Čarnojevićevoj 10 u Nišu. (više…)\nAkcija “Povratak u školu” za vikend u Forumu\nForum šoping centra organizovaće predstojećeg vikenda edukativno-zabavnu akciju "Povratak u školu". U subotu, 30. avgusta u 12 časova budući školarci…


Klara i Rosa | Održan Ventus Fest\nAktuelno Polet 21/22\nOdržan Ventus Fest\nU subotu, 7. maja, sa početkom u 16 časova, u naselju Prozivka, održao se jednodnevni muzički festival Ventus Fest kao inicijativa koja se tokom radionica Polet 21/22 iskristalisala kao jedna od potreba mladih – okupljanje, druženje, muzički programi… Program koji su odabrali bili su Olga, Luka Malko kvartet i grupa LAP. Osim u kvalitetnim muzičkim nastupima mladi su uživali i u druženju, odbojci, badmintonu…\nSubota, 7. maj 2022. / Prozivka, šetalište / 16:00\nOvaj festival je njihov zajednički projekat kojim su želeli da ukažu na nedostatak programa za mlade, a sami su ga osmislili, vizuelno uredili i organizovali. Program radionica za mlade u okviru projekta Polet 21/22 realizovan je u poslednjih 4 meseca tokom jednonedeljnih susreta u trajanju od 2 do 2.5 sata, tokom kojih su se mladi družili na dva, ponekad i tri jezika i gde se postepeno od istraživanja njihovih potreba i percepcija zajednice i vršnjaka, prešlo na usvajanje veština i znanja kroz interaktivne edukativne aktivnosti.\nKao odgovor na njihovu potrebu za mobilnošću i upoznavanju drugih mladih ljudi, organizovana je i studijska poseta u Sremske Karlovce, gde su imali prilike da predstave šta su do sada radili, i da predstave svoju inicijativu drugoj grupi mladih i obrnuto.\nPojedinačnim i kratkoročnim projektima mogu da se ukazuju problemi, zagovara i uključuje manji broj mladih, ali preporuka je da omladinski rad ove vrste bude sistematski i dugoročan, kako bi odgovorio na brojne potrebe i probleme mladih danas, jer neformalna edukacije je obrazovni proces, u kojem pored sticanja znanja i veština mladi postepeno bivaju osnazeni i počinju da veruju da mogu. Što je najvažnije, da bi kasnije izrasli u samosvesne, odgovorne građane i građanke koji znaju jasno da verbalizuju problem i sami pokreću promene u svojoj zajednici.\nProjekat Polet 21/22 realizuju UG “Klara i Rosa” i Magločistač u okviru programa „Mladi i mediji za demokratski razvoj“, uz podršku BOŠ (Beogradska otvorena škola) i Kraljevine Švedske.\nStavovi i mišljenja autora izneta u ovoj publikaciji ne predstavljaju nužno i mišljenje partnera i donatora.


Pfizer traži odobrenje za korištenje svoje vakcine Pfizer je saopćio u petak da će zatražiti od američkih regulatora da dopuste vanredno korištenje njegove vakcine protiv COVID-19, kako bi započeo proces koji bi mogao uvesti limitirane prve doze već narednog mjeseca, i eventualno okončati pandemiju.\n20. 11. 2020. u 15:54 Fena\nPfizer je saopćio u petak da će zatražiti od američkih regulatora da dopuste vanredno korištenje njegove vakcine protiv COVID-19, kako bi započeo proces koji bi mogao uvesti limitirane prve doze već narednog mjeseca, i eventualno okončati pandemiju.\nAkcija je pokrenuta nekoliko dana nakon što su Pfizer i njegov njemački partner BioNTech objavili da je vakcina 95 posto efikasna u sprečavanju blage do ozbiljne forme bolesti COVID-19 u velikoj studiji koja je u toku.\nKompanije su saopćile da takva zaštita plus dobar sigurnosni dosje znače da bi se vakcina trebala dobiti odobrenje vanredne upotrebe, što američka Administracija za hranu i lijekove (FDA) može odobriti prije okončanja završnog testiranja. Osim današnjeg podneska FDA-u, kompanije su već počele podnositi molbe u Evropi i u Ujedinjenom Kraljevstvu i namjeravaju podnijeti sličnu informaciju uskoro.\n- Naš rad na tome da pružimo sigurnu i efikasnu vakcinu nikada nije bio urgentniji – navodi izvršni direktor Pfizera Albert Bourla u izjavi za javnost.\nDok koronaviruis divlja širom SAD-a i svijeta, pritisak je na regulatorima da donose brze odluke.\n- Pomoć je na putu - izjavio je dr Anthony Fauci, vodeći američki ekspert za zarazne bolesti uoči Pfizerove objave, dodajući da je prerano odustati od nošenja maski i ostalih zaštitnih mjera.\n- Zapravo je potrebno da udvostručimo mjere na polju javnog zdravstva dok čekamo na pomoć da dođe – kazao je.\nVakcina će vremenom postati dostupna i približavat će se prema svom cilju, ali će početne zalihe biti skromne i racionalizirane. Oko 25 miliona doza Pfizerove vakcine moglo bi postati dostupno u decembru, 30 miliona u januaru i 35 miliona u februaru i martu, sudeći po informaciji koju je predstavila Nacionalna akademija medicine u ovoj sedmici. Pacijentima će trebati dvije doze vakcine, u razmaku od tri sedmice.\nNedaleko iza te je vakcina protiv COVID-19 konkurentske firme Moderna. Prvi podaci o njoj ukazuju da je podjednako snažna kao i Pfizerova vakcina i ta kompanija također očekuje odobrenje vanrednog korištenje njene vakcine u roku od nekoliko sedmica, prenosi AP.


'Plavi' Stevanović - Ništa od Etiopije - Sportske.net\n'Plavi' Stevanović - Ništa od Etiopije\nSrpski fudbalski trener Goran Stevanović vratio se iz Adis Abebe gde je pregovarao sa Fudbalskim savezom Etiopije oko preuzimanja nacionalnog tima te zemlje.\nPrethodnih dana pojavila nezvanična informacija o tome zašto nije došlo do dogovora.\nMladi stručnjak nije želeo da iznosi detalje, ali je istakao da je sve počelo i završilo se u džentlmenskom tonu.\n"Ne bih hteo da govorim o detaljima pregovora, ali bilo je više stavki oko kojih nismo mogli da se dogovorimo. Oni su imali neke zahteve koje ja nisam mogao da ispunim i, isto tako, oni nisu mogli da ispune neke moje uslove, tako da nije došlo do dogovora. Na kraju smo se rastali u prijateljskoj atmosferi.", rekao je Stevanović.\nReprezentacija Etiopije trenutno se nalazi na 101. poziciji Fifine rang liste. Prošle godine su se prvi put posle 31 godine kvalifikovali na Kup afričkih nacija, a ove godine na afričkom nacionalnom šampionatu su upisali sva tri poraza. Svi članovi reprezentacije su fudbaleri domaćih ekipa.\n"U Adis Abebi sam naišao na veliku želju čelnika saveza da fudbal u Etiopiji konačno krene u pobedničkom smeru. Ja sam neko ko voli izazove i rad na duge staze. Ipak, mišljenja oko toga kako treba stići do cilja su nam različita. Čelnicima saveza i fudbalskoj reprezentaciji Etiopije sam poželeo svu sreću u takmičenjima koja slede i budućim projektima.", istakao je Stevanović.\nŠkoti prepuni samopouzdanja pred Srbiju!\nPročitajte, Fenomeno iz srca pisao svom nasledniku!


05.10.2016 u 15:45\nVučić: Odluka o Telekomu na KiM biće doneta u interesu Srbije\nPremijer Aleksandar Vučić izjavio je danas da će u narednom periodu biti doneta odluka u vezi sa primenom sporazuma Beograda i Prištine o telekomunikacijama, navodeći da su razgovori o toj temi teži nego što se spolja čini, ali da ne govori o ultimatumu. „Ne bih govorio da je reč o ultimatumu, reč je o razgovorima koje smo vodili u Briselu”, rekao je Vučić, osvrćući se na izjavu direktora Kancelarije za Kosovo i Metohiju Marka Đurića da se Srbija nalazi pred ultimatumom. On je podsetio da je potpisan sporazum u avgustu prošle godine, ali da postoje različita tumačenja, te da je pitanje imovine jedno od njih. U tom smislu je i prokomentarisao da mu nije drago što je šef Kancelarije KiM Marko Đurić izašao u javnost sa izjavom da se nalazimo pred ultimatumom. „Bez obzira što je\n05.10.2016 u 15:21\nPremijer Aleksandar Vučić poručio je danas da će Srbija nastaviti da razvija strateško savezništvo u svim oblastima sa Kinom, te da će odnosi sa tom zemljom biti postavljeni stepenik više. Vučić je na prezentaciji projekta modernizacije srpskog sistema telekomunikacije, koji realizuju kompanije Telekom Srbija i Huawei, rekao da Kina nije samo iskreni prijatelj Srbije, već i strateški partner. „Ovo je posle Železare u Smederevu novi početak saradnje”, rekao je Vučić i dodao da će već sledeće nedelje u Srbiju doći komapnije zainteresovane za stočarsku proizvodnju, hemijski kompleks, rudarstvo. Mnogo toga je pred Kinom i Srbijom, rekao je Vučić.\n05.10.2016 u 14:08\nAko do nedelje Vlada Srbije ne prihvati predlog sporazuma o telekomunikacijama sa Prištinom, kojim se traži da se odreknemo imovine „Telekoma Srbije” u pokrajini, biće prekinute evrointegracije. A ako ga prihvati, izgubiće svu imovinu na Kosovu i Metohiji, ne samo imovinu „Telekoma”. To je najjednostavniji sažetak onoga što je, prilično katastrofično, obznanio šef Kancelarije za KiM Marko Đurić, dodajući, uz birane reči o premijeru Vučiću, da će, ukoliko se vlada odluči za ovu drugu opciju, to jest ako prihvati ovaj ultimatum, podneti ostavku.\n21.09.2016 u 22:00\nPriština bi da „sluša” Beograd\nKosovske institucije i brojne obaveštajne službe mogle bi bez kontrole i nesmetano da prisluškuju telefon Aleksandra Vučića i ostalih državnih funkcionera ukoliko bi Beograd u nastavku dijaloga u ponedeljak u Briselu pristao da Priština ima pristup sistemu „Telekoma Srbija” na KiM. Iz beogradske delegacije tvrde da tako nešto ne dolazi u obzir i da o toj mogućnosti niko ne želi ni da razmišlja.\nNIS više nije najuspešnija kompanija u Srbiji. Kako pokazuju podaci Agencije za privredne registre (APR), koji su dosad objavljeni, posle nekoliko godina vodeće pozicije na listi ovdašnjih preduzeća, ovu naftnu kompaniju sa trona je skinuo „Telekom Srbija”. Iz finansijskog izveštaja za 2015. godinu vidi se da je neto dobit NIS-a gotovo prepolovljena. Na kraju 2014. godine ona je iznosila 30,56 milijardi dinara.


Odlična saradnja sa lokalnom samoupravom, ocenili predsednici mesnih zajednica – GM Press\nOdlična saradnja sa lokalnom samoupravom, ocenili predsednici mesnih zajednica\nRedakcija 9 februara, 2021\t0 Komentara\nU Velikoj sali Opštinke uprave Gornji Milanovac, održan je treći sastanak predsednika mesnih zajednica sa područja milanovačke opštine i predstavnika lokalne samouprave i JP za izgradnju.\nPomoćnik predsednika opštine za saobraćaj i infrastrukturu Branko Martinović, načelnik opštinske uprave Dejan Veljović i direktor JP za izgradnju Božidar Vučetić, razgovarali su sa prisutnima o prioritetnim problemima koji se tiču lokalnih i nekategorisanih puteva, a koji su u nadležnosti JP za izgradnju, u skladu sa Odlukom o komunalnIm delatnostima.\nRekonstrukcija oštećenih deonica tiče se nasipanja, postavljanja cevi, uređenja kanala i rastinja oko saobraćajnica, a prednost imaju putevi koji su od ključnog značaja za seosko stanovništvo. Predsednici mesnih zajednica izuzetno su zadovoljni organizovanjem sastanaka koji će unaprediti saradnju sa lokalnom samoupravom.\n-Jako je korisno da na ovakvim sastancima ljudi lično iznesu ono što stvara poteškoće i što treba preduzeti u svakoj mesnoj zajednici– kaže Milovan Nikolić, predsednik MZ Rudnik.\nMilovan Nikolić, predsednikk MZ Rudnik\nPredsednik MZ Trudelj,Zoran Matić, istakao je da infrastruktura u većini sela predstavlja najveći problem,da je dobro što se na okupljanjima predsednika mesnih zajednica sagledavaju najefikasnija rešenja za svako mesto i dodao:\n-U prethodnom periodu smo imali izuzetnu saradnju sa Opštinom i Javnim preduzećem. Nadam se da će to sada biti još bolje jer ovaj sastanak vodi unapređenju i podizanju dosadašnje saradnje na viši nivo.\nZoran Matić, predsednik MZ Trudelj\nNikola Jaćimović, predsednik MZ Dragolj, naveo je da je dobro što je na sastanku govoreno o konkretnim problemima i mogućnostima za njihovo rešavanje.\n-Najvažnije je što će se utvrditi plan sa konkretnim i najhitnijim zadacima na kojima će se raditi u toku ove godine-rekao je Jaćimović.\nNikola Jaćimović, predsednik MZ Dragolj\nNakon usvajanja iznetih predloga, JP za izgradnju će izraditi plan rada za 2021.godinu koji će biti razmotren na veću i sednici Skupštine opštine Gornji Milanovac, a po nalogu opštinske uprave započeće se sa realizacijom predviđenih aktivnosti.\nTags: božidar vučetić, Branko Martinović, Dejan Veljović načelnik opštinske uprave, direktor JP za izgradnju, infrastruktura, JP za izgradnju, lokalna samouprava, lokalni putevi, MESNE ZAJEDNICE, nekategorisani putevi, pomoćnik predsednika opštine za saobraćaj i infrastrukturu, sednica skupštine opštine, vece\nServisne informacije za sredu 10.2.2021. godine


Francuski premijer Eduar Filip zatražio je da se "najstrožije kazne" odgovorni za nerede i podmetanja požara tokom današnjih protesta "Žutih prsluka" na pariskim Jelisejskim poljima, jednom od najbogatijih kvartova u celoj Francuskoj.\nFilip je posetio Jelisejska polja kako bi podržao rad pariskih vatrogasaca i policajaca u njihovim naporima da obuzdaju požare i smire nerede, javio je AP.\nFilip je ocenio da je nekoliko hiljada izgrednika odgovorno za, kako je naglasio, "neprihvatljivo nasilje" tokom današnjih protesta.\nFrancuski premijer je u obraćanju novinarima pohvalio vatrogasce koji su spasavali ljudi zarobljene u zgrada u kojima su izgrednici podmetali požare.\nKako navodi Asošijejted pres, situacija je i dalje napeta na Jelisejskim poljima, nakon višečasovnih sukoba policije i huligana.\nViše od 100 osoba uhapšeno je danas u najnovijim protestima "Žutih prsluka" u Parizu, tokom sukoba sa policijom.\nOvo je 18. nedelja kako se održavaju protesti "Žutih prsluka" protiv politike predsednika Emanuela Makrona.


Zrenjanin, 21. septembar 2019. - Zamenik pokrajinskog sekretara za privredu i turizam, mr Pavle Počuč, boravio je u radnoj poseti umetničkoj radionici ,,Staklene iskre“ u Zrenjaninu. Vlasnica preduzeća Janja Pađen je svakako izuzetan primer preduzetnice koja na originalan način spaja umetnost, tradiciju i moderan dizajn kreirajući nakit, suvenire i ukrase od stakla,bakra i mesinga.\nZamenik Počuč je istakao da Pokrajinski sekretarijat za privredu i turizam putem subvencija pruža značajnu podršku starim i umatničkim zanatima sa posebnim akcentom na preduzetnice i njihov rad.\n,,Pokrajinski sekretarijat za privredu i turizam svake godine opredeljuje sredstva za podršku starim umetničkim zanatima. Ove godine smo puTem javnog konkursa pomogli 34 preduzetnika u AP Vojvodini u ovoj oblasti, a sredstva su bila namenjena za nabavku repromaterijala, mašina i opreme. U narednom periodu isplanirali smo niz zajedničkih sastanaka tokom kojih bismo u hodu rešavali određene probleme i zajednički afirmisali stare i umetničke zanate. Problema uvek ima, ali bitno je da postoji namera da se oni prevaziđu“, rekao je zamenik Počuč.\nTokom posete razmatrani su načini povezivanja preduzetnika koji rade u oblasti umetničkih i starih zanata sa javnim sektorom, prevashodno Pokrajinskom vladom i resornim sekretarijatom, sa ciljem rešavanja i prevazilaženja prepreka i problema koji se javljaju u okviru poslovnih procesa, te plasiranja proizvoda na odgovarajuća tržišta. Jedna od takvih aktivnosti je i razmatranje mogućnosti otvaranja prodajnog objekta na teritoriji Zrenjanina, u okviru koga bi zanatlije, preduzetnici mogli da izlože i prodaju svoje proizvode, pri čemu bi se pristupilo rešavanju problema plasiranja proizvoda ovih preduzetnika.


Žunić: Cilj bošnjačke politike je urušavanje Daytona i jačanje centralizirane BiH | Poskok.info\nŽunić: Cilj bošnjačke politike je urušavanje Daytona i jačanje centralizirane BiH\nInstitucije Republike Srpske, predvođene Narodnom skupštinom imaju obavezu da, koristeći autonomiju, zaštitne mehanizme i nadležnosti priznate Daytonskim sporazumom inzistiraju, na unutrašnjem i međunarodnom planu na njegovom dosljednom provođenju, naročito Aneksa četiri, odnosno Ustava BiH, rekao je danas šef Kluba zastupnika SNSD-a u parlamentu Srpske Igor Žunić.\nŽunić je, obrazlažući u Narodnoj skupštini informaciju o neustavnoj transformaciji Daytonske strukture BiH i utjecaju na položaj i prava Republike Srpske, naveo da je taj dokument pregled kontinuiteta planiranog oduzimanja nadležnosti Srpske, te izrazio nadu da će to zastupnici prepoznati i zajednički u konstruktivnoj raspravi donijeti adekvatne zaključke u interesu Srpske.\n– Uzevši u obzir ustavni položaj i njenu ulogu u formuliranju unutrašnje politike Republike Srpske, ali i vanjske politike BiH, neophodno je da Narodna skupština Srpske u ključnim trenucima pokaže svu snagu i dostigne puno nacionalno jedinstvo o pitanjima od vitalnog interesa za Republiku Srpsku – rekao je Žunić.\nOn je istaknuo da na međunarodnom planu Republika Srpska, u skladu s nadležnostima iz Ustava BiH, mora činiti sve napore da ispravno i istinito izvještava međunarodnu zajednicu i javnost o situaciji u BiH.\n– Na unutrašnjem planu, potrebno je pristupiti hitnoj reformi institucija pravosuđa na nivou BiH, budući da njihov sastav, uređenje i način funkcioniranja nisu u skladu sa temeljnim načelom vladavine prava, a i prepreka su daljem napredovanju zemlje prema EU – rekao je Žunić.\nPrema njegovim riječima, neophodno je i provesti temeljne analize efekata koje je izazvala neustavna transformacija BiH, kako na nivou Republike Srpske, tako i BiH, koja je pretvorena u nezasitnu mašineriju neefikasnih i rastrošnih institucija čije je potrebe sve teže podmiriti, bez ozbiljne štete po budžete entiteta, kao osnovnih nositelja vlasti i najodgovornijih za ekonomski i socijalni položaj stanovništva.\nŽunić je naglasio da je, u tom smislu, potrebno razmotriti efektivnost zaključenih međuentitetskih sporazuma koji su doveli do prenošenja određenih nadležnosti na nivo BiH, te preispitati nametnute propise i posljedice njihovog utiskivanja u pravni sistem koji je prinudom konstruiran na nivou BiH.\n– Zaštita vladavine prava i očuvanje ustavnog položaja Republike Srpske može se postići samo upornim radom na očuvanju daytonske strukture, na dobrobit građana koji žive u BiH, učvršćivanjem suvereniteta državne zajednice i njenih entiteta, privrženošću principima Daytonskog sporazuma, te inzistiranjem na zakonitom uspostavljanju i funkcioniranju zajedničkih institucija – naveo je Žunić.\n– Službenici i institucije BiH moraju poštovati načelo vladavine prava. Ovo se posebno odnosi na pravosuđe, čiji legitimitet i punovažnost od njega zavise. BiH mora osigurati legalnu, legitimnu, efikasnu i odgovornu vlast. To podrazumijeva, prije svega, poštovanje izborne volje građana formiranjem institucija koju čine legitimni predstavnici svakog od konstitutivnih naroda i državotvornih entiteta – rekao je Žunić.\nOn je ocijenio da BiH institucije moraju biti podvrgnute pažljivoj analizi s ciljem utvrđivanja efikasnosti i opravdanosti njihovog rada, a višak i nepotrebni teret moraju biti eliminirani, što može uključivati smanjenje ili ukidanje proračuna, zaposlenih, agencija i institucija.\nŽunić je podsjetio da su međusobna prava i obaveze entiteta uređeni Daytonskim sporazumom, uključujući Ustav BiH.\n– Sporazumi koji u skladu s Ustavom BiH zaključe dva entiteta, sami po sebi ne predstavljaju amandmane na Ustav BiH, niti ga mogu mijenjati ili dopunjavati. Po osnovu izmišljanja `državnosti BiH` koje nema u Ustavu BiH, entitetima su oduzete brojne nadležnosti i prenesene na BiH. To je dovelo do hipertrofije neustavnih institucija na nivou BiH, koje oduzimaju entitetima neophodna financijska sredstva za ostvarivanje njihovih ustavnih nadležnosti – podsjetio je Žunić.\nOn je ponovio da su u godinama nakon Daytonskog sporazuma, dva entiteta često pod ogromnim pritiskom OHR-a postigla nekoliko političkih sporazuma u kojima su dali suglasnost da BiH vrši dodatne nadležnosti, dodavši da ovi sporazumi moraju biti predmet preispitivanja, posebno u svjetlu daljeg neformiranja Vijeća ministara i nefunkcionalnosti zajedničkog nivoa vlasti u BiH.\n– Neformiranje Vijeća ministara više od godinu dana nakon općih izbora naglašava disfunkcionalnost uprave na nivou BiH. Ustav BiH – Aneks četiri Daytonskog sporazuma predvidio je potencijal za takvu disfunkcionalnost, te pokušao da na minimum svede štetu koju bi mogla prouzrokovati tako što entitetima povjerava većinu nadležnosti. S tim u vezi, Republika Srpska će možda biti prinuđena da razmotri neophodnost vraćanja nekih nadležnosti koje joj pripadaju po osnovu Ustava BiH i koje su, tijekom vremena, nezakonito uzurpirane, s ciljem da ih vrše institucije koje ne poznaje Ustav BiH – rekao je Žunić.\nKao jedan korak ka tom cilju, napomenuo je Žunić, moglo bi biti povlačenje Republike Srpske iz sporazuma iz 2003. godine, kojim su Srpska i Federacija BiH dale suglasnost na prenošenje nadležnosti u oblasti indirektnog oporezivanja s entiteta na nivo BiH.\n– Tim činom, Republika Srpska postupala bi u okviru svojih prava da se povuče iz međuentitetskog sporazuma o prenošenju nadležnosti u oblasti indirektnog oporezivanja. Uprava za indirektno oporezivanje BiH se zloupotrebljava radi kršenja Daytonskog sporazuma i Ustava tako što se Srpskoj uskraćuju prihodi koji pripadaju njenim građanima – rekao je Žunić.\n– Djelovanje Republike Srpske u predstojećem vremenu mora biti opredjeljenje za povratak daytonskoj strukturi BiH koja je godinama skrnavljena. Kraj iluzija i zabluda da će bošnjačka strana ikada odustati od svojih planova centralizacije i unitarizacije, suprotno međunarodnom daytonskom ugovoru, odredit će dalje aktivnosti koje Narodna skupština Republike Srpske treba definirati zaključcima – rekao je Žunić.\nOn je podsjetio da je u Deklaraciji SDA definiran interes Bošnjaka, a to je centralizacija BiH, jedan glavni grad, reforma policije, ulazak u NATO, stvaranje jedne kulture i jezika.\nŽunić smatra da su institucije Republike Srpske dužne da nađu odgovarajući modalitet za analizu rada svih nametnutih institucija i razmatranje efekata prijenosa nadležnosti s Republike Srpske na nivo BiH.\n– U okvirima Daytonskog sporazuma, pravo Republike Srpske, odnosno srpskog naroda na samoopredjeljenje podrazumijeva očuvanje daytonske strukture, to jest, očuvanje široke autonomije entiteta, ustavom dodijeljenih nadležnosti i propisanih mehanizama zaštite konstitutivnih naroda. S tim u vezi, neophodno je pristupiti preispitivanju propisa nametnutih od visokih predstavnika, te nalaženju načina za vraćanje nadležnosti u skladu s izvornim tekstom Aneksa četiri Daytonskog sporazuma – istaknuo je Žunić, prenosi SRNA.


VLASENICA - Ministar poljoprivrede, šumarstva i vodoprivrede Republike Srpske posjetio Vlasenicu\nLuna јун 15, 2020, 12:53 по подне\nMinistar poljoprivrede, šumarstva i vodoprivrede Republike Srpske Boris Pašalić danas je posjetio opštinu Vlasenica, gdje se sastao sa načelnikom opštine Miroslavom Kraljevićem. Sastanku je prisustvovao i predstavnik firme „Master frigo“ Radoje Cvetić, sa kojim je postignut dogovor o investiranju u izgradnju hladnjače na području ove opštine.\nKoncept Vlade i Ministarstva jeste da nema smisla podržavati samo primarnu proizvodnju, već se mora paralelno obezbijediti podrška i za prehrambenu tehnologiju. Vlada je ove godine prvi put izdvojila 2,5 miliona KM da pomogne sa 30 odsto investicije u prehrambenoj tehnologiji. Do sada se prijavilo 60 subjekata“, rekao je Pašalić, dodavši da će Vlada Srpske nastaviti i u narednom periodu da pruža podršku malim proizvođačima.\nNačelnik opštine Vlasenica Miroslav Kraljević rekao je da je zadovoljan saradnjom sa Vladom Republike Srpske, koja će biti nastavljena i u budućnosti.\n„Moj cilj je da unaprijedimo proizvodnju malih gazdinstava da prerastu u velika, da naši ljudi ostanu u Vlasenici. Ove godine poljoprivredna proizvodnja biće duplo uvećana u odnosu na prošlu“, rekao je Kraljević nakon sastanka.\n„Ta iskustva prenijećemo na ljude koji žive na ovom prostoru. Mi ćemo finansijski podržati ono što je danas dogovoreno sa ministrom Pašalićem, jer mi smo kompanija koja može ući u ozbiljnu priču. Naredne godine ovdje ćemo investirati novac u izgradnju hladnjače“, najavio je Cvetić.


Kosovska opozicija odbila pomeranje izbora, datum ostaje 17. oktobar – DnevniZurnal\nKosovska opozicija odbila pomeranje izbora, datum ostaje 17. oktobar\nby admin 14/09/2021, 19:24 2k Views\nPredsednica Kosova Vjosa Osmani izjavila je da opozicione parlamentarne stranke ne prihvataju odlaganje lokalnih izbora, tako da ostaje da datum njihovog održavanja bude 17. oktobar, javlja Radio televizija Srbije.\nOsmani je rekla da, uprkos preporuci Instituta za javno zdravlje o negativnom uticaju izbora na epidemijsku situaciju, opozicione stranke nisu bile za odlaganje izbornog procesa, piše RTS.\nI predsednik Vlade Kosova Aljbin Kurti rekao je da je za odlaganje izbora, kako ne bi došlo do novog talasa zaražavanja, ali da će se poštovati svaka doneta odluka.\nPredstavnici opozicionih stranaka su kazali da su protiv odlaganja izbora, okrivivši vladu za loše rukovođenje epidemijskom situacijom.\n„U trenutnoj situaciji, dao sam predlog za skraćenje izborne kampanje i kako ste obavešteni, dobio sam odgovor od ABK-a i DPK-a. Nisam dobio odgovor od Kurtija. Odlučili smo kao DSK da vodimo kampanju pet dana ili da je uopšte ne bude. Nije bilo dogovora o odlaganju izbora i ovo je dobar dan za demokratiju“, rekao je Ljumir Abdudžiku, predsednik Demokratskog saveza Kosova.\nPredsednik Demokratske partije Kosova Memlji Krasnići rekao je da pored zdravlja građana treba da postoji i demokratsko zdravlje, dodajući da veruje da neće biti odlaganja izbora.


U poređenju sa prvim kvartalom 2021. godine, broj Distributed Denial of Service (DDoS) napada, porastao je 4,5 puta u odnosu na prvi kvartal 2022. godine. To je najverovatnije rezultat učestalih hakerskih aktivnosti. Napadi su takođe, pokazali do sada nezabeleženu dužinu DDoS sesija, posebno onih usmerenih na državne resurse i banke. Dodatne informacije nalaze se u izveštaju koji je objavila kompanija Kaspersky.\nDistributed Denial of Service (DDoS) napadi, dizajnirani su tako da prekinu mrežne resurse, koje koriste preduzeća i organizacije, i tako spreče njihovo normalno funkcionisanje. Ukoliko se izloženi sistemi nalaze u okviru državnog ili finansijskog sektora, napadi postaju još opasniji, jer nedostupnost usluga iz ovih sektora ima nesagledive posledice koje utiču na širu populaciju. U prvom kvartalu 2022. godine došlo je do naglog povećanja napada krajem februara, kao posledica krize u Ukrajini.\nKada se uporede podaci iz četvrtog kvartala 2021. godine, koji su prikazivali najveći broj DDoS napada ikad zabeležen, a koje su detektovala rešenja kompanije Kaspersky, sa onima iz prvog kvartala 2022. godine, može se videti da je ukupan broj DDoS napada povećan za čak 46%, što je 4,5 puta više u odnosu isti period prethodne godine. Pored toga, broj „pametnih“ ili naprednih i ciljanih napada dostigao je značajan rast od 81% u poređenju sa prethodnim rekordom iz četvrtog kvartala prošle godine. Napadi nisu bili samo većeg obima, već i inovativniji. Primer za to ovu vrstu napada je sajt koji je oponašao popularnu logičku igricu - 2048, kako bi plasirao DDoS napade na ruske veb stranice i pozvao na formiranje dobrovoljne IT armije kako bi se olakšali budući sajber napadi.\nŠematski prikaz DDoS napada: prvi kvartal 2022,. četvrti kvartal 2021.i prvi kvartal 2021. Podaci za prvi kvartal 2021 podrazumevaju preciznost 100%,\nDalja istraga, koju je sprovela kompanija Kaspersky, pokazala je da je prosečna DDoS sesija trajala 80 puta duže od onih u prvom kvartalu 2021. Najduži napad detektovan je 29. marta sa netipičnim trajanjem od čak 177 sati.\nŠematski prikaz trajanja DDoS napada: Prvi kvartal 2022 I četvrti kvartal 2021, kao I prvi kvartal 2021. Podaci za prvi kvartal 2021 podrazumevaju preciznost 100%.\n„U prvom kvartalu 2022. bili smo svedoci rekordno velikog broja DDoS napada. Na ovaj rastući trend u velikoj meri je uticala geopolitička situacija. Ono što je prilično neobično je dužina trajanja DDoS napada, koji se obično izvode zarad trenutne dobiti. Neki od napada koje smo primetili trajali su danima, čak i nedeljama, što sugeriše da postoji mogućnost da su ih izveli ideološki motivisani sajber-aktivisti. Takođe, uvideli smo da mnoge organizacije nisu bile spremne da se bore protiv ovakve vrste pretnji. Svi ovi faktori doveli su do toga da budemo svesniji koliko dalekosežni i opasni DDoS napadi mogu biti i podsećaju nas da različite organizacije moraju biti spremne za takve napade“, rekao je Aleksandar Gutnikov, stručnjak za bezbednost kompanije Kasperski.\nKako biste se zaštitili od DDoS napada, eksperti kompanije Kaspersky preporučuju sledeće:\n· Održavajte operacije sa web-resursima uz pomoć stručnjaka koji će znati kako da odgovore na DDoS napade.\n· Validirajte ugovore sa trećim licima i kontakt informacije, uključujući one koje ste napravili sa provajderima internet usluga. Ovo će pomoći timovima da brzo pristupe sporazumima, u slučaju napada.\n· Primenite profesionalna rešenja za zaštitu vaše organizacije od DDoS napada. Na primer, Kaspersky DDoS Protection kombinuje opsežnu ekspertizu kompanije Kaspersky i jedinstvena interna rešenja kompanije u borbi protiv sajber pretnji\n· Upoznajte svoj web-saobraćaj (protok informacija). Dobra opcija je korišćenje alata za praćenje mreža i aplikacija, kako bi se identifikovali trendovi i tendencije web-saobraćaja. Razumevanjem ustaljenih obrazaca i karakteristika vaše kompanije, možete uspostaviti patern, kako biste lako identifikovali neuobičajene aktivnosti koje ukazuju na DDoS napad.\n· Pripremite restriktivni plan B – imajte spreman plan odbrane. Budite uvek spremni da, ukoliko dođe do DDoS napada, možete brzo da povratite važne poslovne servise.\nKasperski je globalna kompanija za sajber bezbednost i digitalnu privatnost, osnovana 1997. godine. Obaveštajni podaci o velikim pretnjama i bezbednosna ekspertiza kompanije Kaspersky, konstantno se transformišu u inovativna bezbednosna rešenja i usluge za zaštitu preduzeća, kritične infrastrukture, vlada i potrošača širom sveta. Sveobuhvatni bezbednosni portfolio kompanije uključuje vodeću zaštitu krajnjih tačaka i niz specijalizovanih bezbednosnih rešenja i usluga za borbu protiv sofisticiranih i digitalnih pretnji u razvoju. Preko 400 miliona korisnika zaštićeno je Kaspersky tehnologijama. Pomažemo 240.000 korporativnih klijenata, kako bi zaštitili ono što im je najvažnije. Saznajte više na: www.kaspersky.com.\nImplanti niskog intenziteta, lov na kriptovalute i geopolitički napadi: šta su APT akteri postigli u prvom kvartalu 2022.


Srbija se zatvara: Blokada na granicama, u zemlju mogu samo naši državljani - Sputnjik Srbija\n00:08 26 Novembar 2020\n21:47 15.03.2020 (osveženo 22:58 15.03.2020) Preuzmite kraći link\nGranice Republike Srbije će od večeras biti zatvorene, rekla je predsednica Vlade Ana Brnabić. Granice ostaju otvorene za državljane Srbije koji se vraćaju iz inostranstva, kao i za diplomate i strane državljane sa boravišnom dozvolom.\nPredsednica Vlade Ana Brnabić je navela da su od večeras granice zatvorene i da će na granicama biti Vojska Srbije, koja će pomagati sanitarnoj inspekciji i graničnoj policiji.\n„Srbija se zatvara večeras“, rekla je Ana Brnabić gostujući u specijalnoj emisiji RTS-a.\n„Najjača moguća preporuka ljudima je da sede kućama, da budu u samoizolaciji. Predškolske, školske i visokoškolske ustanove će od sutra ujutru biti zatvorene“, rekla je Brnabićeva.\nPredsednica Vlade je navela da od utorka kreće nastava putem RTS Planete, RTS 3 i putem digitalnih udžbenika.\n„Svi koji mogu da rade od kuće, treba da rade od kuće. Oni koji ne mogu da rade od kuće, što nije slučaj u najvećem broju sektora, osim u proizvodnim sektorima, tu će morati da se preduzmu zaštitne mere, zaštitna oprema i veliki broj kompanija je to uradio“, kazala je premijerka Brnabić.\nPremijerka Srbije Ana Brnabić\nPredsednica Vlade je navela da će „gledati da privreda trpi što manje, zato što ovo „Srbija mora da preživi“.\n„Naša ekonomija ovo mora da preživi. Ljudima moramo da obezbedimo poslove, ljudi moraju da nastave da rade, ali ukoliko je moguće, treba da bude samoizolacija, bez okupljanja, bez poseta, bez izlazaka iz kuće bez preke potrebe“, rekla je Ana Brnabić.\nDodala je da je Vlada usvojila apel za lica starija od 65 godina i pozvala ih da ove mere „shvate krajnje ozbiljno i da ne izlaze iz kuća“.\n„Organizovaćemo se i sa Crvenim krstom, sa Sektorom za vanredne situacije i sa omladinskim udruženjima i sa svim političkim strankama i svima koji žele da pomognu da starijim sugrađanima budemo na raspolaganju, da donosimo namirnice, da uradimo sve što možemo da uradimo da oni budu zaštićeni“, istakla je Ana Brnabić.\nNaglasila je da je obaveza svih državljana Srbije koji dolaze iz inostranstva da odu u samoizolaciju od 14 dana i da neće biti zdravstvenih pregleda, kao i da će policija, vojska i lokalne samouprave proveravati koliko se ljudi pridržavaju pravila o samoizolaciji.


Beograd: Predićeva "Deca pod dudom" - Život - Dnevni list Danas\nPočetna » Život » Beograd: Predićeva „Deca pod dudom“\nBeograd: Predićeva „Deca pod dudom“\nKad je iz Narodnog muzeja u Beogradu stigla najava da će od 20. decembra do 12. januara prvi put posle 70 godina ponovo javno biti izložena slika Uroša Predića „Deca pod dudom“ moj prvi utisak bio je da bi ovo retko izlagano ulje na platnu bilo savršena tema za „slagalicu“.\n2Piše: Jelena Tasić 25. decembra 2019. 10.15 Izmenjeno: 10.16\nToliko likova, toliko besprekorno naslikanih detalja na granici fotografije, nigde monotonih površina, toliko letnje radosti – ova slika nevelikog formata i uživo je potvrdila procene jednog zakletog ljubitelja pazli. Predićeva slika na Predićevom štafelaju izložena je na prvom spratu Narodnog muzeja okružena delima Katarine Ivanović, koja je kao i Uroš Predić među retkim srpskim slikarima koji su rado i sa poštovanjem slikali decu. Predić je, inače, poznat i kao jedan od ilustratora lista za decu „Neven“, koji je osnovao, uređivao i izdavao Jovan Jovanović Zmaj.\n„Ako je neko od srpskih slikara iz prošlosti toliko studiozno, sa puno ljubavi, pažnje i simpatija slikao decu, onda je to svakako bio Uroš Predić. On je oplemenio i uzdigao na viši nivo upravo dečje portretno slikarstvo“, kaže Petar Petrović, istoričar umetnosti i muzejski savetnik, koji u tumaču slike podseća da je „Predić upravo sa slikom deteta, poznatom „Nadurenom devojčicom“ iz 1879. dobio prestižnu Gundlovu nagradu Bečke akademije za najbolji studentski rad u tehnici ulja na platnu“.\nSlika „Deca pod dudom“ nastala je 1887. godine na porodičnom imanju porodice Predić u Tomaševcu. Do sada je samo tri puta izlagana – na prvoj samostalnoj izložbi Uroša Predića u Građanskoj kasini 1888. u Beogradu, godinu dana kasnije na velikoj Svetskoj izložbi u Parizu u sklopu paviljona Kraljevine Srbije i 1949. na zajedničkoj izložbi Uroša Predića i Paje Jovanovića u Narodnom muzeju u Beogradu. Sad je četvrti put u javnosti zahvaljujući vlasnicima, koji insistiraju na anonimnosti, iako žele da tokom praznika sa drugima podele letnju radost ovog Predićevog platna, čiji je glavni „lik“ drvo duda u seoskom dvorištu.\n„Ako bi za neku Predićevu sliku rekli da govori više od hiljadu reči, onda je to bez sumnje slika „Deca pod dudom“. Iako je u sižeu anegdotskog karaktera, ona sadrži krajnje ozbiljnu socijalnu i psihološku analizu dece, kako one sa sela, tako i one iz varoši. Naročiti njen kvalitet ogleda se u krajnje minucioznoj i pedantnoj slikarskoj obradi, gde su i najsitniji detalji u toj meri verno dati, da u pravom smislu reči oni od slike stvaraju iluziju treće dimenzije“, ukazuje Petar Petrović.\nUroš Predić (1857-1953) jedan je od najvažnijih slikara srpskog akademskog realizma. Školovanje je započeo u rodnom Orlovatu, a umetnički put vodio ga je preko Pančeva, Beča, Italije ponovo ka zavičaju i konačnom preseljenja u Beograd, gde je i umro 1953. godine. Bio je i vrhunski ikonopisac i portretista, čovek odan porodici, čija bogata sačuvana korespodencija govori i o kontaktima i vezama sa važnim ličnostima političkog, kulturnog, privrednog i verskog života Predićevog vremena. Među njegovim slikama koje se čuvaju u Narodnom muzeju u Beogradu, iz „dečijeg žanra“ su i čuveno „Siroče“, „Mali filozof“, „Vredne ručice“, „Dete pred izlogom“…\n25. decembra 2019. u 22.36\nKakav je vanzemaljac bio taj Uros Predic? Genije, cije slike prosto plene. Gledajuci ovu sliku, vratio sam se u stvarnost iz ove nase „virtuelne“ sadasnjosti u kojoj su na ceni sund, povrsnost i likovne neznalice koje svoju nesposobnost i nedostatak talenta, predstavljaju kao neku avangardnu umetnost. Svaki detalj na ovoj komplikovanoj kompoziciji je savrsen i bez greske.\n27. decembra 2019. u 10.15\nLepa i vredna slika.Ja sada slikam – Srbija pod slivom.Mozda ce nekada biti vredna paznje.


Karatisti „Vukova“ na Prvenstvu Evrope za kadete, juniore i U21\nDatum kreiranja: 16 avgust 2021\nTrener KK „Vukovi“ Milorad Krnajac za naš portal kaže da su u Klubu svi presrećni zbog poziva mladih karatista, ali da je to rezultat dugog i napornog rada i konstantno dobrih rezultata na svim takmičenjima.\nPortal „Naše mesto“ sponzorisao je odlazak karatista na Prvenstvo Evrope u Finsku. Našim takmičarima želimo puno uspeha i najsjajnijih odličja na takmičenju u Tempereu.\nThe post Karatisti „Vukova“ na Prvenstvu Evrope za kadete, juniore i U21 appeared first on Naše Mesto.\nKarate Federacija Srbije uputila je poziv za učešće na Prvenstvu Evrope za kadete, juniore i U21 Karate klubu „Vukovi“ iz Kule, koje će se održati u Finskoj u gradu Tempereu u periodu od 18. do 23. avgusta 2021. godine. Na osnovu prethodno postignutih rezultata i trenutne forme pravo na učešću na Prvenstvu Evrope, a u kategoriji kadeta stekao je Krnajac Mihajlo – borbe, a u kategoriji juniora Ćikić Aleksandra - borbe.


Izvor: SuperStar worldwide\nBeograd će imati priliku da po 7. put bude domaćin prestižne manifestacije „24 sata Elegancije - Concours d’Elegance & Salon of Excellence” u partnerstvu sa CHIVAS-om. Trodnevni spektakl, posvećen kulturi klasičnih automobila, rafiniranosti i vrhunskom kvalitetu, održaće se od 1. do 3. septembra, u partnerstvu sa Belgrade Waterfront, Srpskim Savezom za Istorijska Vozila (članom FIVA-e), a pod patronatom Kraljevske porodice Karađorđević.\nOkupljanje počinje na Belom Dvoru, u petak, 1. septembra, pod pokroviteljstvom Njihovih kraljevskih vi-sočanstava, Prestolonaslednika Aleksandra i princeze Katarine, svečanim otvaranjem jedinstvene izložbe MAS-TERS OF EXCELLENCE, uz podršku G.H. MUMM šampanjca, gde će se predstaviti majstori vrhunskih, rukom rađenih odela čuvene kuće elegancije CAMPS DE LUCA iz Pariza, majstori ekskluzivne obuće AUBERCY iz Pariza sa preko 80 godina tradicije, famozni proizvođač skupocenih tkanina DORMEUIL, uz učešće vrhunskih majstora rukom rađenih odevnih predmeta od kože, sartoria MELINA iz Napulja. U prisustvu CHIVAS internacionalnog brend ambasadora, KEN LINDSAY-a, biće održana ekskluzivna VIP degustacija CHIVAS REGAL Extra viskija u kraljevskoj biblioteci.\nGosti će imati priliku da vide selekciju najprestižnijih modela Rolls-Royce automobila iz famozne Kolekcije ION TIRIAC; cenjeni kolekcionari Ferrari-ja, Nikola Livon i Franko Lombardi će predstaviti svoje spektakularne pri-merke, a boje našeg regiona braniće cenjeni kolekcionar iz Slovenije, Sašo Hrovat sa svojim vrhunskim BUICK-om i Rolls Royce Corniche, kabrioletom vatreno crvene boje.


Apelacioni sud odobrio izručenje Darka Eleza BiH, čeka se odluka ministra\nRegion Autor:Srna23. feb. 202115:242 komentara\nPortparol suda Mirjana Piljić rekla je Srni da se Elez izručuje BiH za određenu kategoriju krivičnih dela za koja su ispunjeni uslovi da mu se sudi pred sudom u BiH.\nDarku Elezu, vođi jedne od kriminalnih grupa, određen pritvor\nPiljićeva je rekla da se Elez tereti za mnogo krivičnih dela, tako da će za neka moći da mu se sudi u BiH, a za neka neće.\nOna je podsetila da je BiH podnela zahtev za izručenje Eleza za više krivičnih dela da mu sudi.\n„Mi smo utvrdili da za određena dela mogu da mu sude i zbog toga ga izručujemo, a za određena dela nalazimo da nisu ispunjene zakonske pretpostavke. Ali, on će biti izručen, što se tiče suda, dok konačnu reč daje ministar pravde“, dodala je Piljićeva, koja napominje da je Elez u pritvoru u Beogradu.\nSud je odbio žalbu Elezovog advokata i potvrdio rešenje Višeg suda u Beogradu iz januara, kojim je utvrđeno da su ispunjeni uslovi za izručenje Eleza zbog niza teških krivičnih dela organizovanog kriminala izvršenih 2015, 2017, 2018. i 2019. godine.\nElez je prema nalogu Posebnog odeljenja Višeg suda u Beogradu lišen slobode krajem decembra prošle godine.\nElez je 2012. u Beogradu pravosnažno osuđen na devet godina zatvora, kao organizator kriminalne grupe koja je 2009. na teritoriji Srbije i BiH trgovala drogom, vršila iznude i činila druga krivična dela.\nGodine 2013. u Sarajevu je podignuta još jedna optužnica protiv njega za više krivičnih dela organizovanog kriminala.\nHapšen je i u policijskoj operaciji „Lutka“ 2013. godine.\nBosna i Hercegovinadarko elezizručenje


Beograd i Priština se dogovorili oko pravosuđa i policije\nU Briselu su timovi Beograda i Prištine u protekla dva dana održali završne pregovore o integrisanju policije i pravosudnih vlasti Srba na Kosovu u duhu Briselskog sporazuma o sređivanju odnosa i...\nDokumentarac o Borku, Kuperu i Tahiri\nDokumentarni film "The Agreement" (Sporazum) o tehničkom dijalogu Beograda i Prištine vođenom 2011. godine biće prikazan u nedelju na festivalu CPH:DOX u Kopenhagenu.\nBranimo Srbiju od sporazuma iz Brisela\nSlobodan Samardžić, potpredsednik DSS i šef Poslaničkog kluba te stranke u Skupštini Srbije najavio je da njegova stranka kreće u kampanju za izbore u četiri opštine na severu koje treba da...\nBeograd krije dva sporazuma sa Prištinom?\nNa burnoj sednici Odbora Skupštine Srbije za Kosovo i Metohiju koja je protekla u međusobnim optužbama o krivici za nerede na izborima u Kosovskoj Mitrovici, malo ko je primetio da je to prva...\nLunaček: Treba ponoviti izbore u K. Mitrovici\nIzvestilac za Kosovo u Evropskom parlamentu, austrijska poslanica Ulrike Lunaček ocenila je da lokalni izbori u severnoj Kosovskoj Mitrovici treba da budu ponovljeni i da treba da se formira...\n"Srbija prihvatila realnost na KiM". Sad je red na Albance\nOko 2.000 Srba sa KiM danas u Beogradu\nNačelnici svih pet okruga sa Kosova i Metohije i oko 2.000 Srba iz Pokrajine doći će danas u Beograd, navodi se u saopštenju Kancelarije za Kosovo i Metohiju.\nJakšić: Izbori da bi se vlast "oprala" od sporazuma\nPoslanik Demokratske stranke Srbije sa Kosova Marko Jakšić izjavio je da vlast poziva Srbe na učešće na lokalnim izborima na Kosovu jer želi da se "opere" od Briselskog sporazuma.\nVučić i Dačić poštuju briselski sporazum\nŠefica poslaničke grupe Socijalističke partije Srbije Dijana Vukomanović izjavila je danas da se najviši srpski zvaničnici ponašaju apsolutno u skladu sa briselskim sporazumom, kojim je...\nSmenjeni načelnik: Srbi, ne glasajte na kosovskim izborima


Spektakularno zakucavanje Dvejna Vejda posle rolinga preko Kendrika Perkinsa - Sportska sećanja\nSpektakularno zakucavanje Dvejna Vejda posle rolinga preko Kendrika Perkinsa\nHome » Featured » Spektakularno zakucavanje Dvejna Vejda posle rolinga preko Kendrika Perkinsa\nPolovinom marta 2011. godine, Oklahoma Siti Tanderi su kao gosti najviše zahvaljujući Kevinu Durantu uspeli da savladaju Majami Hit. Tanderi su tokom celog meča imali prednost, pa njihova pobeda gotovo da niti jednog trenutka nije dolazila u pitanje. Gostima je tako pripala veoma važna pobeda pred plej-of, a domaćini su morali da se zadovolje najboljim potezom susreta, koji je na kraju sezone izabran za jedan od najboljih poteza te NBA sezone.\nIgrala se druga četvrtina meča, kada je u napadu „Vreline“ Dvejn Vejd dobio loptu i priliku da igra jedan na jedan protiv Džejmsa Hardena. Naravno, „Brada“ je oduvek bio loš defanzivac, pa je Vejd vrlo lako prošao pored njega, ali mu se tada ispred njega isprečio Serž Ibaka. Dvejnu ni to nije predstavljalo problem, sjajnim rolingom ga zaobilazi i kreće odmah posle rolinga direktno na zakucavanje, ali ga tu čeka treći protivnik i to najteži, Kendrik Perkins. Sjajni defanzivac, koji je imao tu nesreću da ga ljubitelji NBA lige najviše pamte po zakucavanju koje je Blejk Grifin izveo preko njega, pokušao je blokadom da zaustavi Vejda, ali nije uspeo.\n„Fleš“ je posle rolinga silovito skočio i uspeo sa dve ruke vrlo snažno i na spektakularan način da zakuca loptu u koš preko Perkinsa, uz to iznudivši faul centra gostiju. Dvejn je znao na originalan način da proslavi svoj potez, a i publika u „Amerikan Erlajns Areni“ je bila oduševljena zakucavanjem koje su upravo videli. Zanimljivo je da je naredne godine na istom mestu, Perkins uzvratio zakucavanjem preko Vejda, koje je začinio i „slučajnim“ udaranjem Vejda.\nKako je izgledalo zakucavanje Dvejna Vejda preko Kendrika Perkinsa, koje je NBA liga proglasila za jedno od najbolja tri koja su viđena te sezone, možete se podsetiti na snimku koji je pred vama.


Ministar Goran Trivan otvorio CSR Srbija, konferenciju posvećenu društveno odgovornom poslovanju | Konferencije.rs - Kursevi, obuke, edukacije i seminari u Srbiji\nNa ovogodišnjoj konferenciji predstavili su se lideri globalne održivosti u svetu i kod nas. Govorili su o implementaciji cirkularne ekonomije, zašto je ona važna za Srbiju, koji su njeni benefiti. Osim unapređenja ekonomije i mogućnost stvaranja novih radnih mesta, koncept cirkularne ekonomije je neminovan, jer je ugrađen u evropske propise. Procene su da se uvođenjem cirkularne ekonomije u Srbiji mogu otvoriti nova radna mesta i povećati konkurentnost domaće privrede, naročito u sektoru reciklaže.\nBrankica Jankovic je uputila reci podrške društveno-odgovornom delovanju kompanije CPG i istakla da biznis i ljudska prava nisu na razlicitim vec na istim stranama. Prisutnima je predstavila akciju sa mladim isterivacima diskriminacije u kojoj ucestvuju srednjoskolci sirom Srbije putem panela i edukacija na najvaznije drustvene teme.


Počinje li balkansko proleće? - Nekategorizovano - Ceopom Istina\nPočinje li balkansko proleće?\nNaslovna / Nekategorizovano / Počinje li balkansko proleće?\nKategorija: Nekategorizovano / Objavljeno: 06/03/2019, 08:55\nBBC na srpskom je, 22 februara 2019. godine, objavio tekst: „Protesti u Srbiji, Tirani, Podgorici i Banjaluci – počinje li Balkansko proleće?“ (ovde).\nTu se kaže da se „mesec dana pre kalendarskog dočeka, pominje novo – Balkansko proleće“. Ko je tačno smislio taj naziv koji u pozitivnom kontekstu treba da asocira na, danas već po svojim posledicama ozloglašeno Arapsko proleće, BBC nam nije otkrio (izgleda da je to poteklo iz Albanije; ovde).\nNo, sutradan, 23. februara 2019, u Podgorici, održan je treći protest pod sloganom Odupri se – 97.000. Skupilo se više hiljada građana, za koje je organizovan prevoz (iz nepoznatih sredstava?) iz svih krajeva Crne Gore (ovde). Organizatori, naime, negiraju da imaju vezu s bilo kojom opozicionom strankom (ovde).\nIme protesta nastalo je tako što je Dušan Knežević objavio snimak kako gensek Mila Đukanovića preuzima od Kneževića kovertu u kojoj je 97.500 evra, namenjenu kupovini glasova na izborima 2016. (ovde).\nPodgorički protestnici tog dana tražili su ostavke čelnika RTV CG, a u ranijim okupljanjima zahtevana je i ostavka Mila Đukanovića, kao i odgovornih u Tužilaštvu i Agenciji za sprečavanje korupcije (ovde).\nIstog dana, 23. februara 2019, u Beogradu, održan je dvanaesti protest #1 od 5 miliona. Opozicione stranke bile su u pozadini, a ciljevi demonstracija, barem kada je reč o Kosovu i Srpskoj, ostali su i dalje nejasni (ovde).\nRadio Slobodna Evropa, koji finansira vlada SAD (ovde), posvetio je odgovarajuću pažnju protestima u Podgorici (ovde), kao i demonstracijama „1 od 5m“ u Srbiji (ovde). Ali, o „nacionalističkom“ protestu u Beogradu protiv predaje Kosova, 18. februara 2019, ovaj medij nije saopštio ni reči.\nU Banjoj Luci grupa „Pravda za Davida“ održavala je protestne nestranačke skupove od 26. marta do 31. januara 2019. gdoine. Tada je otac stradalog Davida izbegao iz BL i objavio: „Mene hoće da ubiju Dodik, Lukač (ministar policije Srpske – S. A) i čitav MUP RS. Samo sam se sklonio da me ne ubiju, kao što su ubili mog sina“ (ovde).\nI upravo tog 23. februara 2019. godine, Davor Dragičević najavio je da će „uskoro“ prezentovati video snimak pogibije sina Davida, predvidevši da će „tada nastati pravi haos u BiH“ (ovde).\n„Imam snimak ubistva kojeg su snimile kamere na Rajfajzen banci“, tvrdi Davor, a zbog svega toga, ističe ovaj kontroverzni akter, „imam probleme oko ekshumacije posmrtnih ostataka Davida. Ako mi ne odobre, lično ću ga iskopati i iznijeti iz ove države (Republike Srpske – S. A)”, istakao je Dragičević.\nOd odlaska Davora protesti u BL su zamrli. Između ostalog i zato što ih sprečava policija. Tako se i tog 23. februar 2019. u BL okupilo dvadesetak ljudi i prošetalo Gospodskom ulicom, gde ih je, pri kraju šetnje, sačekala policija i legitimisala (ovde).\nAli, hajde da vidimo kakvi su kapaciteti ovih protesta, odnosno mogu li oni zaista da prerastu u „Balkansko proleće“?\nNajdalje su se, svakako, razvili protesti u Srbiji (one u Tirani ovde ne uzimam u razmatranje). Protesti su se raširili u osamdestak naših varoši, mada je u poslednje dve nedelje primetan i izvestan pad u broju učesnika (ovde).\nObjektivno gledano, kako sada stvari stoje, najviše što opozicija, zajedno s nestranačkim delom protesta, može da dobije jesu nešto pošteniji i slobodniji izbori nego što su bili dosad u razdoblju 2014-2018. godine.\nSvakako da je i to nešto. No, to je verovatno isuviše malo da bi se predsednik automatski mogao ukloniti iz fotelje – odnosno, da bi se demontirao sistem vlasti.\nValja uočiti da je i Vašington, posredno, poručio opoziciji u Srbiji da se vrati u institucije i u njima bori (ovde). Vesna Pešić je objasnila da su zvaničnici SAD, i tokom devedesetih, „uvek bili protiv bojkota“ (ovde i ovde). I Brisel je, preko portparolke EU, Maje Kocijančič, istakao da „bojkot parlamenta nije prihvatljiv“, te da nema i ne bi trebalo da bude nikakvog „balkanskog proleća“ (ovde).\nAko opozicija i postigne izvesno pobošljanje izbornih uslova i vrati se u institucije, uključujući i najvažniju – u izborni proces, teško je otkloniti sumnju da je to ipak teren na kome je Vučić, sa svojom energijom, fiksiranošću, trodecenijskim političkim iskustvom i stranačko-medijskom mašinerijom koju je napravio, ipak u ozbiljnnoj prednosti.\nTreba imati u vidu i to da Vašington i Brisel zapravo ne žele da gledaju Srbe na ulicama u trenutku kada se čeka da Beograd objavi da je postignuta saglasnost da se na jugozapadu Srbije obrazuje „država Kosovo“. Jer, boje se naši prijatelji, očas posla bi „građanski protesti“ mogli da prerastu u nekontrolisanu narodnu i patriotsku pobunu. A to je najmanje što u ovom trenutku treba Vašingtonu i Briselu.\nKada je pak reč o CG, najnoviji krug protesta u Podgorici tek je otpočeo. Ali, Đukanoviću se sa zapada po prvi put počinju slati signali da posle tri decenije vlasti možda treba da porazmisli i o povlačenju (ovde).\nSlika sa protesta u Podgorici 02.03.2019.\nRacionalni akter bi se, na Đukanovićevom mestu, svakako pobrinuo da dobije čvrste garancije o imunitetu, kako bi se zatim mogao mirno povući, odnoseći sve svoje milione. Ali, nije jasno koliko je još Đukanović racionalan posle višedecenijske autokratske vlasti.\nIpak, bez obzira što su aktuelni podgorički protesti u začetku, Đukanovićev režim izgleda nekako najskloniji padu – naravno, u poređenju s Beogradom i s Banjom Lukom.\nTo je stoga što je podgorički nosilac režima najpotrošeniji i s ozbiljno poljuljnim demokratskim letitimitetom, zbog čega sve više postaje teret za svoje zapadne mentore.\nNajzad, kada je reč o Banjoj Luci, Dodik izgleda da ima najmanje razloga za brigu oko protesta. Oni su gotovo sasvim utihnuli, a Davor Dračević je već, kakva god da je stvarna pozadina pogibije Davida, relativizovao svoj kredibilitet neprestanim najavama „imam ovo, imam ono, uskoro iznosim dokaze“, posle čega zapravo nije bilo ništa.\nOdmah posle nedavnih izbora u BiH i RS, kritikovao sam procene da je posle njih Dodik oslabio (ovde). Naprotiv, sve što se od tada dešavalo bilo je u znaku stabilizacije i jačanja pozicije Milorada Dodika.\nDanas je pozicija vlasti u Republici Srpskoj superiorno suverena i stabilna. Ona, u gotovo svim svojim dimenzijama, uživa i legitimitet i legalitet. To nam se može dopadati ili ne, ali nasuprot Podgorici, Banja Luka je nesumnjivo sinonim mira i predvidljivosti.\nI to je dobro – bez obzira šta mislimo o konkretnim nosiocima vlasti u Republici Srpskoj. Odveć je često ovaj deo Balkana bio okidač za evropske i svetske konflikte. Ako želimo da nas ovog puta takvo zlo mimoiđe – držimo se onoga za šta smo se izborili i što smo spremni da branimo: Republike Srpske i Srbije izvan NATO struktura.\nOstavite komentar na Počinje li balkansko proleće?\nRušenje Eva Moralesa ili KANVAS u Bolviji\nKada bi namere specijalnog američkog predstavnika za Zapadni Balkan...


Komisije za vantelesnu oplodnju ponovo rade, a uvedene su i neke NOVINE - Životni stil\nNaslovnica Porodica Komisije za vantelesnu oplodnju ponovo rade, a uvedene su i neke NOVINE\nPosle ukidanja vanrednog stanja u Srbiji, komisije za vantelesnu oplodnju ponovo rade, a uvedene su i neke novine…\nLekarske komisije Republičkog fonda za zdravstveno osiguranje nastavile su da rade, kao i većina komisija za vantelesnu oplodnju u zdravstvenim ustanovama, nakon ukidanja vanrednog stanja.\nDr Ivana Đunisijević iz RFZO kaže da je cilj da nijednoj osiguranici ne bude uskraćeno pravo na VTO o tošku zdravstvenog osiguranja zbog vanrednog stanja usled epidemije virusa korona.\nĐunisijević: Da nikome ne bude uskraćeno pravo na VTO (MAGAZIN)Đunisijević: Cilje je da nikome ne bude uskraćeno pravo na VTOIzvor: Tanjug\nOna kaže da su i komisije u zdravstvenim ustanovama uglavnom počele da rade, da je komisija u KC Vojvodina početkom maja počela da zakazuje preglede, a da se očekuje da će do 1. juna početi da rade sve komisije.\n“Nakon dobijanja ocene pripasano je da u roku od tri meseca treba da se jave komisiji u zdravstvenim ustanovama. Ukidanjem vanrednog stanja one će u naredna tri meseca moći da se jave komisijama u zdravstvenim ustanovama, odnosno ne treba im dobijanje nove ocene”, pojasnila je Djunisijević za Tanjug.\nZeleno svetlo za uključivanje u postupak vantelesne oplodnje daje komisija u zdravstvenoj ustanovi. Ukoliko partneri ispunjavaju uslove izdaje se potvrda na godinu dana, odnosno u tom periodu moraju da se uključe u postupak vantelesne oplodnje.\nNa predlog RFZO, Republička stručna komisija za vantelesnu oplodnju dala je pozitivno mišljenje da se važenje potvrde produži za još šest meseci, odnosno umesto 12 da važi 18 meseci.\n“U tom periodu, za koji potvrda važi, žena mora da započne proceduru. Zbog vanrednog stanja i epidemije koja još traje, ali i nastupajućih letnjih meseci produžene su potvrde za još šest meseci”, naglasila je Đunisijević.\nĐunisijević: Produžava se važenje potvrde (MAGAZIN)Đunisijević: Produžava se važenje potvrde Izvor: Tanjug\nPo važećem Uputstvu za vantelesnu oplodnju te žene bi ponovo trebalo da budu upućene na Komisiju RFZO, kao i komisiju zdravstvene ustanove na dobijanje ocene, ali će im biti skraćena procedura za ostvarivanje prava na embriotransfer.\n“Svu papirologiju će završavati na lekarskoj komisija u matičnoj filijali i neće se upućivati na komisiju za vantelesnu oplodnju u zdravstvenmoj ustanovi”, istakla je Đunisijević.\nPrethodni članakDa li su rast zubića i pelenski osip kod bebe povezani?\nNaredni članakEvo šta je ključno za rešavanje ovog frustrirajućeg i teškog problema!\nSezona mirisnih dunja nam kuca na vrata. Kada budete pripremali zimnicu ne zaboravljajte na dunje. Za početak vam donosimo recept kako da ih ukiselite...\nOd ovog kosa raste kao luda: Za pripremu ove moćne maske...\nLjepota 28. Septembra 2020.\nNadežda Biljić otkrila potresne detalje u vezi sa svojom bebom\nShowbiz 28. Septembra 2020.


Kako je Crvena armija započela Beogradsku operaciju (video) - Sputnjik Srbija\nKako je Crvena armija započela Beogradsku operaciju (video)\n© Sputnik / Evgeniй Haldeй\n19:55 28.09.2019 (osveženo 18:23 21.04.2020) Preuzmite kraći link\nDana 28. septembra 1944. godine jedinice Crvene armije prešle su u Srbiju iz Rumunije, na osnovu prethodnog dogovora Tito-Staljin.\nTo predstavlja početak Beogradske operacije, koja je rezultirala oslobođenjem glavnog grada Srbije.\nPre 75 godina, 28. septembra 1944, počela je Beogradska operacija, u kojoj su Crvena armija i Narodnooslobodilačka vojska Jugoslavije oslobodile Beograd i veliki deo Srbije od fašističkih osvajača. pic.twitter.com/MTaU7OwEqW\n— Ambasada Rusije u Srbiji (@AmbasadaRusije) September 28, 2019\nVojne operacije trajale su do 20. oktobra 1944. godine, kao deo širokog operativnog plana Trećeg ukrajinskog fronta Crvene armije i Prve armijske grupe NOVJ, koji se nadovezao na operacije u istočnoj Srbiji i nastavio gonjenjem nemačkih jedinica kroz Srem.\nZdružene partizanske i jedinice Crvene armije nanele su nemačkoj Grupi armija „Srbija“ težak poraz, oslobodile su Beograd i veliki deo Srbije.\nBeogradskom operacijom okončana je 1287 dana duga nemačka okupacija glavnog grada Srbije i Jugoslavije.\nCrvena armija, Crvena armija, Drugi svetski rat, Oslobođenje Beograda


Školsko prvenstvo u stonom tenisu – Sport In\nokt 25, 2021 drugi sportovi, školski sport\nOkružno prvenstvo za osnovne i srednje škole u stonom tenisu održano je u Šidu u dva takmičarska dana.\nNakon ubedljive igre i prvog mesta na opštinskom prvenstvu u stonom tenisu ekipa učenika OŠ”Peter Kočić” iz Inđije (Kovačević O., Kresojević m. i Kuprešanin S.) izborila je drugo mesto na okružnom prvenstvu u stonom tenisu izgubivši u finalu od ekipe OŠ”Jovan Popović” iz Sremske Mitrovice. Ekipa učenica OŠ”Jovan Popović” iz Inđije izborila je treće mesto izgubivši u polufinalu od odlične ekipe OŠ”Dositej Obradović” iz Iriga.\nMasovan nastup škola i odlična organizacija u Sportskoj hali u Inđiji obeležili su opštinsko prvenstvo u stonom tenisu na kom je prvo mesto kod pionira izborila ekipa OŠ”Petar Kočić” iz Inđije savladavši u finalu OŠ”Braća Grulović” iz Beške sa 2:0, dok su u polufinalu savladali OŠ”22. Jul” iz Krčedina sa 2:0 i u četvrtfinalu OŠ”Jovan Popović” iz Inđije takođe sa 2:0. Drugoplasirana OŠ”Braća Grulović” iz Beške savladala je u četvrt finalu OŠ”Ruža Đurđević Crna” iz Čortanovaca sa 2:0 i u polufinalu OŠ”Dušan Jerković” iz Inđije sa 2:0.\nEkipno kod devojčica najuspešnija je bila ekipa OŠ”Jovan Popović” iz Inđije.\nNajuspešniji pojedinac bio je Kovačević Ognjen učenik OŠ”Petar Kočić” iz Inđije u konkurenciji 22 učenika iz 9 škola iz inđijske opštine, dok je kod devojčica prva bila Tamara Manojlović iz OŠ”Jovan Popović” iz Inđije.